Números 27 - Holy Bible [Aymara Bible 1997] - (Núm 27)\nManasés tribunjja pheska imill wawanacaw utjäna sutinacapasti Maala, Noa, Hogla, Milca, Tersa ucanacänwa. Jupanacasti Zelofehad chachan wawanacapänwa Hefer, Galaad, Maquir, Manasés, uqhamarac Josean wawanacapa.\nAca pheska cullacanacajj Tatitumpi Jiquisiñ Carpan mantañaparuw sarapjjäna, Moisesampi, Eleazar sacerdotempi, uqhamarac marcan jilïrinacapampi parliri, ucatsti aqham sapjjänwa:\n“Nanacan awquinacajjajj wasaranwa jiwjjapjje, ucampisa janiw jupajj Coré chachan tamapanquirïcänti, cawquïritejj Tatitu contra sartcäna uca. Jupasti pachpa juchapatwa jiwasqui, ucampisa janiraquiw yokall wawanaca jaytawayquiti.\nUcampisa janiw asquïquiti nanacan awquejjan sutipa chhaktayañajja, jach'a familiapatjja jan jupan yokall wawanïtap laycojja. Nanacarusti churapjjetay mä jisc'a orake, awquejjan jilanacapan taypiparu” sasa.\nMoisesajj Tatituruw yatiyäna, uca warminacan mayitanacapjja.\nTatitusti ucjjarojj sänwa:\n“Zelofehad chachan wawanacapajj waliqui parlapjje. Churayamay orakenacjja awquipan jilanacap taypiru, ucatsti awquipan herenciapajj jupanacaru churatäpan.\nUqhamaraqui israelitanacarojj parlam, cawquïritejj jiwjjani jan yokall wawa jaytasa, jupan herenciapasti imill wawapan amparaparuw churatäjjani.\nUcampisa janitejj cuna imill wawapas utjcani ucqhajj herenciapjja jilanacaparuw jaytawayjjani;\njanitejj jilapajj utjcani ucqhajj herenciapjja awquipan jilanacaparuw jaytjjani.\nUcampisa awquipantejj jan cuna jilapas utjcani ucqhajj herenciapjja jaytjjaniw jac'a familiaparu. Acanacasti mä leyipunïniw israelitanacataquejja, cunjämatejj nayajj jumaru sisma uqhama.”\nTatitu Diosasti Moisesarojj sänwa: —Maqhatanim aca Abarim sat kolluru, ucatsti uñatatam cawquïri oraktejj israelitanacaru churcta ucanaca.\nTake uñatatasinsti jiwjjätawa; nayra awquinacamampiw tantachasjjäta Aarón jilamjama;\njumanac paninejj Zin sat wasaranjja, cunapachatejj marcajj naya contra sartcäna ucqhajja, jan arunacajjar ist'apjjatam laycu, janiraquiw jumanacajj jach'añchapquistati jupanac nayrakatanjja, cunapachatejj uma mayipquitän ucqhajja. (Acasti Meriba uma jalsut parlasi, Cades chekana, Zin sat wasarana).\nUcatsti Moisesajj Tatiturojj sänwa:\n[16-17] —Dios Tatitu, jumaw take jakerus jacañ churta, utt'ayamay mä jilïriru, marcaman nayrakatap sarañapataqui, jupasti take chekanjam irparacpan, mä tamajj jan awatirini sarnakqui jan uqham sarnakapjjañapataqui.\nTatitusti Moisesarojj sänwa: —Josué sat Nun chachan yokapajj suma amuyt'ani jakewa. Irptanim ucatsti amparamampi p'ekepat lokjjatam,\nucat Eleazar sacerdoteru uñstayam, uqhamarac takpach marca nayrakataru, uca quipcaraqui take jupanac nayrakatana utt'ayam;\nuca pachparaqui jupa patjjarojj ucham jilïri cancañama, uqhamata takpach Israel marcajj jupar ist'apjjañapataqui.\nUcampisa Josué chachajj Eleazar sacerdoter uñstañapawa. Ucatsti Eleazar sacerdotew sutipampi jisct'ani, Urim sat toke. Josué chachaw israelitanacarojj apnakani take cuna lurañanacapansa.\nMoisesasti cunjämtejj Tatitojj siscatayna uqhamarjamaw luräna. Josué chacharu irptawayasinjja Eleazar sacerdoteruw uñstayäna, uqhamarac take marca nayräjjarusa.\nMoisesajj amparampi p'ekepar lokjjatasinjja, jupan lurañapwa churjjäna, cunjämtejj Tatitojj siscatayna Moisés toke uqhamarjama.


Kioto-tuqinx mä jach’a yatiqañ utan yatintirinak tamaw Japón, China ukat Corea markanak “kusisit jakasipxpan” muni · Global Voices Aymarata\n(es) ukan jaqukipiri\tHelga Escalante Algueró\nJaqukipäw uñt'ayata/apkatata 20 Sata qallta phaxsi 2014 14:41 GMT\nAka blog ullart'apxañäni Esperanto , Español, Français, Malagasy, বাংলা, Nederlands, русский, English\nPharrell Williams «Happy» jaylliw video uñjasaxa, Kioto-tuqin (Japón) mä jach’a yatiqañ utan yatintirinak tamaw chino ukhamarak corea-nu waynanakar sumankäwimp masïwimpit yatiyi, kawkiritix aka kimsa markanakax wal ch’axwapxan uka jikxatañatakixa.\nEl Huffington Post Japan, Sumireko Tomita, khititix wali askinak lurkan video lurasiñpataki, “Japan China Korea Happy”, Asia-tuqin inti jalsutuqinkir markanakar masïwituqit amtäw uñacht’ayäw qallantana, kunatix jupax yatintir sarkasaxa ñanqhachäw yaqhachäw arunak corea-nu jaqinak uñch’ukisa Osaka markan ist’än uñjänxa. Video-x Youtube-tuqir willka kuti phaxsin apkatataw ukat jichhax 161.000 jaqinakan uñjataxiwa.\n«Japón-China-Corea SUMANKÄWI» Japon-esanak jach’a yatiqañ utan yatintirinak sumankäw munirinakan luratawa. Aka kimsa markanakax inas wali jisk’achasïw sartäwinipxchi, ukampirusa, aka pacha jakirinakax irnaqaskapxiw uka askichañatak ukhamat suma apasiñatak jutir pachanaka. «HAPPY» jayllïw video-x larusiyiw ukhamarak sumanch jaqinakaru, ukatwa, aka video kimsa markpachat waynanakamp lurapta. Japón markanw juk’amp luratawa, yaqahanakax Corea del sur ukhamarak China-tuqina luratarakiwa. Aka video-x yanaptphanay larurt’ayañataki ukat ch’amachphan suma pacha kimsa markanakan uthañpataki.\nJapón markan jakir jan japonés-anakatxa, corea-nunakaw juk’amp waljapxi. Osaka-mp Kioto-mpix ukhamarakiw walja corea-nu markachirinipxi yaqha suyunakat sipanxa. Turístico chäqjamaxa mä waranq waranqats juk’amp anqaxat jutir jilat kullakanakaru mimar marakiw jutayixa, Kioto markax janipuniw ñanqhachäw yaqhachäw uthaw munkiti.\nMuwa Yamada, un inmigrante japonés de Nueva York, jupax vitiyu uñjatayna ukat akjam arst'i:\nPä marats juk’ampiw, Corea del Sur ukhamarak China markan irpir yanapirinakax wal aruskipapxi (y finalmente han roto el silencio esta semana en la conferencia del viceministro en Seúl para arreglar sus relaciones). Kimsa markanaka sarantäwix jisk’achasiwjankjamawa uraq layku ukhamarak sarnaqawipansa. territorio ukat historia ukanakxata. Japón ukat China uka markanakax las islas Senkaku ukxat wal aruskipapxi (China uka markax Diaoyutai ukjam uñji ukat Taiwan ukax Tiaoyutai ukhama), Japón ukat Corea del Sur ukanakanakax uka kipkarkiw ch'axwapxi Takeshima (Corea las llama Dokdo). Japón ukhamarak Corea markanak jan munas arst’äwinakax aka pä markanakar pachpaw jan wal uñjayi.\nYaqha YouTube apnaqiri, «矢神悠希»[YAGAMI Haruki], enfatizó que los jóvenes podrían cambiar la situación:\nDes Moore, mä YouTube apnaqirixa kawkintixa jupax America-tuqin yuriwiyan ukhamarak Japón tuqin jilan siwa. comentó en contra, diciendo que sacar el tema político en este caso no tenía sentido:\nFondo de Cooperación Económica Asia-Pacífico (APEC) wakichat aruskipäwix lapaka phaxsin Pekín-tuqin ukhamarak Cumbre ASEAN Birmania markan ukhamarak aynach inti jalsutuqin Asia-tuqin China-mp Corea-mp Japón markanakamp kuna utjkanixa, ukaw wali aski pachasp marka apnaqirinak sumar aruskipas puriñapxataki.


Global Voices Aymarata » Brasil, ch’umi markanx mä awyunaw paqallqu pasajirun jalaqtasin chhaqhata ukxat janiw khitis yatiykiti · Global Voices Aymarata » Print\nJaqukipäw uñt'ayata/apkatata 25 jallu qallta phaxsi 2018 16:02 GMT 1\t · Qillqiri Global Voices Lusofonia (es) ukan jaqukipiri\tGabriela Garcia Calderon Orbe, Victoria Tinta Quispe\nCategoria-naka: Latin America, Brasil, Citizen Media, Desastres, Human Rights, Indígenas, Media & Journalism\n2 uru jalluqallta phaxsit saraqatat aka 2018 maranx mä jisk'a awyunaw  aldea Matawaré markat thuqtawayatayna, uka markax Brasil, Amapá marka ch'umi taypin jikxatasi. Akuriyó markatx mä mamaw tullqapamp ukankäna, tiriyó markatx mä wila masi– mä yatichirimp warimipamp kimsa wawapamp kunaw sarapxäna. Piloto Jeziel Barbosa, 61 marani, Moura markankiriwa.\nCh’umin jakasir markachirinakax awyun alkilañ yatipxatayna, Laranjal do Jari markanakar sarañataki, Macapá jach’a markar puriñatakix k’añaskutx pusi pachaw sarapxiritayna. Awyun alkilasisax mä pachanakw puripxarakiritayna, 3000 reales (niya 770 dólares) ukhaw chanipaxa. Niya jalawayxatatx 25 k’atha saraqkipanw Jeziel pilotox radio tuqiw yatiyatayna  akatjamat uraqir purix sasina. Ukaw qhipa yatiyawix yatisïna. Sitio Web G1 ukan yatiyäwiparjamax awyunax kawkharutï sarki ukx jamasat jan yatiyasaw saratayna.\nTunka phisqhan uru 128 pacha  chhaqhataxatapat Fuerza Aérea Brasileña uksatx chhaqhatanakar thaqhañax suyt’asxaniw sasinw yatiyxäna. Pä awunamp mä chhixwiririmpix 12 500 kilômetros cuadrados ukch’a jaywa thaqhasax sarapxatayna, niya 12 000 campos de futbol jäll ukhama. Ukhamipanx ch’uminakaw jan thaqhañjam uñstarxatayna.\nAgência Brasil , piloto jupan masinakapan ukhamarak –apalai, akuriyó, tiriyó ukat waiana– markankir chhaqhatanakan masinaparjamax jupanakaw uka ch’umin thaqhasipki sasin yatisi. Estado de Amapá uksan indígenas tamankirinakax janiw iyawapkit Fuerza Aérea ukan jan thaqhawimp yanapt’asitapampixa.\nTamakirix awyun puriñ thakhiw jan sum utjkit ukat thaqhawix suyt’asxi sasin arst’awayi. G1 , Ministerio Público Federal uka 249 awyun puriñanakaw Brasil markan ch’umi uraqinakapan jan iyawsatakiti jamasatak utjaski sasin yatiyi. Amapá uksanak “17 awyun puriñanakax askin utjaski ukax qullayasiñ utar sarañataki, yatiqañ utar sarañataki ukatak apanaqatawa”.\nKunürutï thaqhaw suyt’ayawayxapx ukhax Brasil markan jilïr irpir chhijllat Jair Bolsonaro, reserva indígena Raposa Terra do Sol ukax “ askin qhanat uñjataniw”  sasin arst’awayi.\nUka quri yänak utjkï ukanak apsuñ amtax “janiw kamachinakarjamakiti” . Kamachix kunatï markachirinakan “uraqinakapan jakasipxañapatak utjkï ”  uka kamachiriw jan walt’aykaspati.\nNayrurunakakiw De Olho nos Ruralistas  sitio web ukanx Brasil markan uraqinakat jan walt’äwix utjki ukxat yatiyaskäna, antropóloga Denise Fajardo, Instituto Iepé uksan yatxatirir uka chhaqhat awyunat jiskt’atayna. Jupatakix Brasil markan politicapas kunatï yatiyaskis ukas janiw jayankiti:\nMataware markat chhaqhat awyunax sarkatayna ukanx canoa jan ukax awyunatak sarapxaspa . 17 uru jalluqallta phaxsit saraqkipanx arumjaruw mä awyunax saratayna ukat niya Perú markar purkasin chijir puritayna. Kimsaniw jakapachat Fuerza Aérea  uksankirinakat jikxatatapxatayna.\nURL to article: https://aym.globalvoices.org/2018/12/9127\n jisk'a awyunaw: https://g1.globo.com/ap/amapa/noticia/2018/12/08/que-continuem-ate-achar-minha-mae-diz-filho-de-desaparecida-em-aviao-com-indios-na-amazonia.ghtml\n radio tuqiw yatiyatayna: https://g1.globo.com/ap/amapa/noticia/2018/12/09/o-que-se-sabe-sobre-desaparecimento-de-aviao-com-indigenas-na-floresta-amazonica.ghtml\n 128 pacha: http://radioagencianacional.ebc.com.br/geral/audio/2018-12/fab-suspende-buscas-por-aviao-com-indigenas-desaparecido-no-amapa\n arst’i : https://g1.globo.com/ap/amapa/noticia/2018/12/18/sao-15-dias-de-angustia-diz-filha-de-piloto-de-aviao-que-desapareceu-com-indios-na-amazonia.ghtml\n “ askin qhanat uñjataniw”: http://agenciabrasil.ebc.com.br/politica/noticia/2018-12/bolsonaro-sugere-exploracao-racional-dea-raposa-serra-do-sol\n “janiw kamachinakarjamakiti”: https://oglobo.globo.com/brasil/ideia-de-bolsonaro-de-rever-raposa-serra-do-sol-inconstitucional-dizem-especialistas-23312435\n “uraqinakapan jakasipxañapatak utjkï ”: http://www4.planalto.gov.br/consea/comunicacao/noticias/2017/abril/constituicao-consagra-direito-indigena-de-manter-terras-modo-de-vida-e-tradicoes\n canoa jan ukax awyunatak sarapxaspa: https://deolhonosruralistas.com.br/2018/12/18/fab-transfere-busca-por-oito-desaparecidos-no-amapa-para-indigenas-e-garimpeiros/


¿Internetan jw.org cheqar apir tarjetanakamp yatiyasktanti?\nCristianjam Jakañataki ukat Yatiyañataki | Octubre 2016\n¿Kuna arutsa liytʼäta? Abui Abé Acholi Afrikáans Albanés Alemán Alemán bajo Aluro Amárico Armenio Aucano Aymara Azerí Azerí (alfabeto cirílico) Bassa (Camerún) Batak simalunguno Batako karo Batako toba Baulé Becol Bengalí Bete Biak Birmano Bislama Boulou Brasil markan amparamp parlirinakataki Búlgaro Caboverdés Camboyano Catalán Cebuano Checo Chichewa Chino Tradicional Chino mandarín (simplificado) Chitonga Chitonga de Zimbabue Chokue Chol Cibemba Cingalés Citonga Congo Coreano Criollo de las Seychelles Criollo haitiano Criollo mauriciano Croata Dangme Danés Dayak Diula Edo Efik Embunda Endebele Endonga Endáu Enzema Eslovaco Esloveno Español Estonio Ewé Feroés Finlandés Fiyiano Fon Francés Ga Galés Garífuna Georgiano Gokana Griego Groenlandés Guaraní Guerzé Gujarati Gun Hausa Hebreo Herero Hiligaynon Hindi Hmong (blanco) Holandés Húngaro Iban Ibanag Ibinda Ibo Ilocano Indonesio Inglés Ishan Islandés Isoko Italiano Japonés Javanés Kabiye Kachin Kannada Kaonde Kayin sgaw Kazajo Kekchí Khana Kikamba Kikongo Kikuyu Kiluba Kimbundu Kiniaruanda Kipende Kirguís Kiribatiano Kirundi Kisi Kisonge Kpelle Krío Kurdo Kurdo kurmanyí del Cáucaso Kwangalí Kwanyama Kyangonde Lamba Lao Lenie Letón Lhukonzo Lifu Lingala Lituano Luganda Lunda Luo Luvale Macedonio Macua Malayo Malayálam Malgache Maltés Mam Mambue-Lungu Mapudungún Maratí Maya Mazateco de Huautla Mendé Mixe del norte Mixteco (Guerrero) Mizo Mongol Moré Navajo Ndebele (Zimbabue) Nepalés Ngäbere (o guaymí) Nias Noruego Nyungwe Náhuatl (Centro) Náhuatl (Guerrero) Náhuatl (Huasteca) Náhuatl (norte de puebla) Okpe Oromo Otetela Otomí Pangasinán Panjabí Papiamento (Curazao) Persa Pidgin camerunés Pidgin de las islas Salomón Pidgin nigeriano Polaco Portugués de Brasil Portugués europeo Purépecha Quechua (Ancash) Quechua (Ayacucho) Quechua (Cuzco) Quechua boliviano Quichua de Chimborazo Quichua de Imbabura Quiché Rarotongués Romaní (Macedonia) Romaní de Macedonia (alfabeto cirílico) Romaní del sur de Grecia Rotumano Rumano Runyankore Ruso Rutoro Samoano Sango Saramacano Sena Senga Sepedi Serbio (Alfabeto cirílico) Serbio (alfabeto latino) Sesoto de Lesoto Shona Sidama Silozi Soli Sranangtongo Suajili Suati Sueco Sundanés Swajili (Congo) Tagalo Tahitiano Tai Tamil Tandroy Tayik Telugu Tetun Dili Tigriña Tivo Tlapaneco Tojolabal Tok pisin Tongano Totonaco Tseltal Tshiluba Tsonga Tsotsil Tsuana Tumbuka Turco Turcomano Tuvaluano Twi Ucraniano Uhobo Uigur (alfabeto cirílico) Umbundú Urdu Uruund Uzbeko Vascuence Vendal Vezo Vietnamita Wallisiano Waray-Waray Wayuunaiki Wolaita Xhosa Xitshwa Yacouba Yao Yoruba Zandé Zapoteco (Istmo) Zapoteco (Lachiguiri) Zulú gallego sanguir valenciano Árabe Ñanya Ñemba\nJachʼa tʼaqhesiña urojj wali jakʼankiwa, ukatwa jaqenakar jankʼak yatiyañajj wakisi (Pr 24:11, 12, 20). Jaqenakar yatiyañatakejja tarjetanakaw yanaptʼistaspa, ukajja Diosan Arupa liytʼañataki ukhamarak Internetan jw.org cheqar mantañatakiw chʼamañchi. Ukatsti ¿Kunatsa Bibliat yatjjatañama? sat video uñtañatakisa, jukʼampi yatjjatañ munañapataki jan ukajj Bibliat yatjjatañ munapki ukanakan qellqtʼapjjañapatakisa mä codigow (QR) Internetar mantañatak utjaraki. Yaqhepanakajj janiw Bibliat apstʼat qellqatanak munapkiti, ukampis Internetan jw.org cheqar mantañ munapjjaspawa. Ukhamajja tarjeta jaqenakar churañ jan ajjsarañäniti. Janiw chʼusa utanakarusa ukhamarak Diosat jan kunsa yatiñ munapki ukanakarus jaytañasäkiti.\nKun lurkasasa akham sasaw jaqenakar tarjeta chursna: “Aka tarjeta churañ munsma, aka tarjetajja Internetan jw.org cheqar mantañataki ukat uka cheqar mantas kunayman toqet parlir yatichäwinaka ukat videonak uñjañatakiwa” sasa (Jn 4:7). Tarjetanakajja jiskʼakiwa, ukhamasti taqe cheqaruw apassna ukhamatwa kawkhankkasas tarjetampi yatiysna.\n¿KAWKHANAKANSA TARJETANAK JAYTSNA?\nSapak yatiyktan ukhaw jaytsna.\nQhatunakan yatiyktan ukhaw jaytsna.\nBibliat apstʼat qellqatanak jan munapki ukanakaruw jaytsna.\nBIBLIAN SUMA YATICHÄWINAKAPA Tatitur taqe chuymamampi confiyam\nBIBLIAN SUMA YATICHÄWINAKAPA Jan chuymam maysar saranukuyamti\nBIBLIAN SUMA YATICHÄWINAKAPA Qorit sipansa yatiñanïñaw jukʼamp askejja\nCRISTIANJAM JAKAÑATAKI ¿Kunjamatsa tantachäwinakan sum arstʼsna?\nBIBLIAN SUMA YATICHÄWINAKAPA Taqenimpi sumankañatak chʼamachasiñäni\nBIBLIAN SUMA YATICHÄWINAKAPA Wawarojja suma sarnaqañapatakejj jiskʼatpach yaticham\nCRISTIANJAM JAKAÑATAKI ¿Internetan jw.org cheqar apir tarjetanakamp yatiyasktanti?\nText Aka archivonakanwa qellqatanak apaqasma CRISTIANJAM JAKAÑATAKI UKAT YATIYAÑATAKI Octubre 2016\nCRISTIANJAM JAKAÑATAKI UKAT YATIYAÑATAKI Octubre 2016


Mara phaxsinak aymar arut yatxatapxa��ni\nAPRENDAMOS LOS MESES DEL AÑO EN AYMARA\nAymar saräwin mara phaxsinakax jakäwisarjama, luräwisarjamaw sutiñcht�atatayna, ukampis nayrapach achachilanakasax phaxsin saräwinakaparjam uñch�ukisa, sum amuykipt�asa, lup�ikipt�asaw sutiñcht�apxatäna:\nCHINUQA �Enero�, Ch�uqi saphinakan nayrïr jisk�a achuqanakaw utjxi. Pachamama uraqis ina ch�uxñakipuniwa, panqaranakas kunayman saminakaw panqart�araki. Yamakis chinu chinu laq�uw uñsti, ukasti ch�uqix achuqañ qallantxiw sasin yatiyi. Jallus walipuniw jalluntaraki.\nANATA �Febrero�, Yapunakata, uywanakata, kuntur mamanita (illa, ispalla) ukanakat amtt�asiñ pachawa; jallupacha phust�äwinakampi: Pinkillu, tarqa, musiñu juk�ampinakampiw ch�iqar kupir thuqt�asis taqi chuym ch�allt�asiña, panqaranakamp chayawt�asiñawa. Saräwix markat markaruw mayjt�araki.\nACHUQA �Marzo�, Ch�uqix achuqatäxiwa, wawa ch�uqis utjxiwa, yaqha juyranakas kikiparaki. Uraqis qhullxañarakiwa (roturar la tierra). Yaqhip chiqawjanakan siwaranaks yawthapxapxi, ch�uqs llamuysxapxiwa.\nQASÄWI �Abril�, Yapunakax puquqatäxiwa, alinakapas urut urutjamaw q�illurawayxi. Juyphis juyphintañ mä juk� qallantxiwa; ch�uqi alinakas, pastunaksa q�alaw qaqawrantxi. Alwatanakax ina janq�ukiw amuyasiraki, khunus khunxatkasp ukjama.\nLLAMAYU �Mayo�, Yapunak apthapiñ pachawa: ch�uqis llamuythapiña, taqi juyranakaw apthapxaña. Pastunakas janiw ch�uxñaxiti tuntikixiwa.\nMARA T'AQA �Junio�, Machaq mara aymara amtt�asiñawa, aymaranakatakix jichhaw marax tukusiski. Uka urux uru jak�aw sasin sapxi, kunati willka tatax mäkiw jalantawayxi.\nCh�uqi, apilla, isaña ch�uñuchañ pachawa; juyphis walipuniw juyphintaraki. Tata yatirinakax taqi kunas askïñapatakix uywirinakataw mayt�asipxi, jutïr maran yäparjam sarantañataki.\nWILLKA KUTI �Julio�. Willka tatax juk�at juk�ataw jaypach qhant�anxi. Urux wali jayäxiwa. Yapu apthapiñas niya kutuyatäxiwa.\nLLUMPAQA �Agosto�, Pachamamaru, uywirinakaru, achachilanakaru, wak�anakaru jach�a yäqat qullunakar waxt�añ pachawa; jupanakax manq�iripxarakiwa; uka phaxsinapuniw manq�at awtjayasipxi sapxiwa. Yaqhippachax khunus khunxatiwa, ukax pachamamaruw lik�iñchi sasin nayrapach achachilanakasax yatiyapxi.\nNayrïr uru llumpaqa phaxsinapuniw pachamamarux waxt�apxi.Yaqhip chiqawjanakan juphs satantxapxiwa.\nSATA QALLTA �Septiembre�, Nayra sata, ch�uqi satañ phaxsiwa. Waraqu, t�ula panqaranakaw yatiyistu; pastunakas panqarañ qalltxapxiwa. Pachamamas ch�uxñtañ qalltaraki.\nTAYPI SATA �Octubre�, Yapu satañax niya chikjatäxiwa, panqaranakax panqart�askakiwa, pastunakas juk�at juk�ataw niya ch�uxñantxi.\nLAPAKA �Noviembre�, Willka tatax walipuniw lupt�ani, junt�u pachaxiwa janiw juyphix juyphintxti. Qhip qhipa phaxsixiw ch�uq satañataki.\nJALLU QALLTA �Diciembre�, Jallupachaw qallantxi, yapunakax q�ala satantatäxiwa, siwar jiskhañ pachawa. Pachamama uraqis ch�uxñaxiwa.\nIlla, ispalla, kuntur mamanit amtt�asiña\nYapu apthapiñ pacha\nQhipa sata, lapak pacha\nSaräwix mawjat mawjaruw mayjt�i, juyra satañakas kikiparaki. Qhirwa, junt�u uraqinakan yaqha luräwinakmpiw markachirinakax chikañchasipxi. Yaqhip chiqanakan maran paykuti, kimskuti satapxi, apsupxarakisa: juyranakatsipansa ukjamaraki muxsa achunakatsipansa.\nCastill aruna �castellano�\nRomanos jupanakaw mara phaxsin sutinakap castill arun sutiñchawyapxatayna, nayrapacha Calendario Romano ukarjam uñakipasa, ukjamarus tunka phaxsini, kimsa patak suxtan urunakanikitaynawa. Julio César p�iqt�awaykatayna ukjataw mayjt�ayawayxatayna. Sapa phaxsin sutinakapas latín arutkamakitaynawa.\nENERO, Calendario Gregoriano uksan nayrïr phaxsiwa, Dios Jano juparuw Romanos jila kullakanakax wali yupaychapxiritayna. Uka khitsut jamuqax punkunakan puraptuqir qhipäxar, nayräxaru uñtan ajanuniwa.\nFEBRERO phaxsix Calendario Gregoriano uksan payïr phaxsiwa, taqi phaxsinakatsipans 28 urunikiwa, año bisiesto maranakan 29 urunirakiwa. Latín aruwa Februare �limpiarse�. Romanos jila kullakanakax Antigua Roma festival de purificación uka phuñchhäwin jan wali luratanakapat perdón mayisipxiritayna.\nMARZO, Calendario Gregoriano uksan kimsïr phaxsiwa. Sutipax latín arutawa Martius, �Marte�, Dios de la guerra, ukaruw Romanonakax wali waqaychayapxiritayna, q�ayachapxarakiritaynasa. Nayrapacha Calendario Romano uksan nayrïr phaxsïtaynawa.\nABRIL phaxsix latín arutawa Aperire �abrir�. Hemisferio Norte uksan panqarañ pachawa, panqaranakaw kunayman saminak panqart�i; alaxpachan qinayanakas janiw utjkiti.\nMAYO phaxsirux nayrapacha Romanos jaqinakax Maius sutiñchapxatayna, Maia Diosar waqaychasa. Yaqhipanakax sapxarakiwa: Nayrapchanakax Jilïr k�uk�unakaruw waqaychapxirïna.\nJUNIO phaxsix latin arutawa Junius, Diosa Juno jupar waqaychasa, jupax wali yäqata Reina de Olimpo y mujer de Júpiter ukjamätaynawa.\nJULIO phaxsixa, chiqpachansa Quintilis satätaynawa, latín arunxa Julius Caesar sutiñchata. Aka phaxsinaw Julio Cesar p�iqiñchirix yuritayna, ukat jichhürkamaw jupan sutip api.\nAGOSTO phaxsix Latín arunx Augustus Octavius sutiñchatataynawa. Emperador Romano Augusto Octavio jupar waqaychasina, jupax wali yatiñanitaynawa. Calendario Romano uksan suxtïr phaxsïtaynawa.\nSEPTIEMBRE, Calendario Romano uksan paqallqür phaxsïtaynawa. Latín arunx Septembris, Semptem �siete�, kunati Romanos jila kullakanakatakix marzo phaxsinaw marax qallarasiskäna.\nOCTUBRE, chiqpachans Calendario Romano uksan kimsaqallqür phaxsïtaynawa. Latín arunx Octo �ocho�.\nNOVIEMBRE phaxsix Calendario Romano uksan llätunkïr phaxsïtaynawa. Latín arunsti novembris, novem �nueve�. Calendario Gregoriano uksan tunka mayanïr phaxsïtaynawa (undécimo mes).\nDICIEMBRE, Calendario Romano uksan tunkïr phaxsïtaynawa. Latín arunxa Decembris, decem �diez�.\nDios Jano khitsut jamuqar waqaychaña\nLatín Februare �limpiarse�\nFestival de purificación\nLatín Martius, �Marte�\n�Marte�, Dios de la guerra, ukar waqaychaña.\nLatín Aperire �abrir\nMaia Diosar waqaychaña\nLatín Junius, Diosa Juno\nDiosa Juno jupar waqaychaña\nLatín Julius Caesar\nJulio Cesar yuritapat amtasiña\nLatín Augustus Octavius\nAugusto Octavio jupar waqaychaña\nLatín Septembris, Septem �siete�\nLatín Octo �ocho�\nLatín Novembris, novem �nueve�\nLatín Decembris, decem �diez�\nAri Murillo María,\nMachaq mara, Editorial Amuyañataki, Primera edición 2004\nCotari, Daniel y otros,\nDiccionario Aymara Castellano, Castellano Aymara; Instituto de Idiomas Padres de Maryknoll, Cochabamba-Bolivia año 1978\nLayme Payrumani Félix,\nDiccionario Bilingüe Aymara-Castellano, Tercera edición 2004\nValeriano Tola Emmo Emigdio,\nCalendario Lunisolar Andino Aymara-Quechua, Editorial Eschotel; impreso en Bolivia julio 2002


Puerto Rico: Yaqhatuqit alayar uñtaña · Global Voices Aymarata\nJaqukipäw uñt'ayata/apkatata 13 Lapaka phaxsi 2012 18:12 GMT\nAka blog ullart'apxañäni Ελληνικά, বাংলা, Malagasy, polski, Español, عربي, Deutsch, македонски, 繁體中文, 简体中文, English\nEnrique Arce, kallinkiri ukhamarak fotógrafo puertoriqueño, ukat Aslan sas uñt’ataraki jaqix, publikaskatanaw Instagram sat cuentaptuqiru lata jamach’inakan futunakapa ñä suxta phaxsinaka wakichawipataki “amstkataru” sata. Aka wakichawin amtawipax markanak jikthaptasiñapatakiwa .«ScavengerHunt» [Cacería carroñera] ukham sutimp apkatataw blog tuqipana. Kunatix sapa wakichatat ajllisi ukat imprimisi uk kulxatapxarakiw asulijunakaru, pirqanakaru ukhamarak utanakarus ch’akkatasi san juan pachana. Kawkir jaqinakatix nayr uka asulijunak katjapki ukhamarak mä phutump Aslan jaqir apayapki uka jaqinakax asulijun mä copiap katuqasipxi jupanakataki.\nJichha mä entrevista [en] Global Voices tuq uñist’ayki ukanx , Aslan uka jaqix akham sassi: qalltwa “aka fotografianak apthapiñ nayraqat jan kuna amtampi. Asta kunawskamatix irnaqañ munkayat aka wakichaw ukhakama,kunatix amuyastwa aka machaq sarawix wal jaqinakar musparayaspa . Wali kusaw jisk’a amuyunakak alayayar uñkatasa ukhamat lata jamach’inakar futunak apsurañaxa, kunatix akax wal jaqinakar musparayi\nUkhatxaruw tunka jach’a lata jamachin futunak apsuratax jiqqhatätaw- kunatix ña 600 futunakaw jichhakam utji. Aka futunak jist’art’asmaw aka jaqin amtawipimpi. Jumax arkaskakim Aslam tatarux kunatix jupax tanthapiskakiniw juk’amp futunaka Twitter uka tuqi ukhamarak blog tuqipansa.\nAkïr jamuqanakax Aslan de Creaturas en limbo ukankirinakawa, yaqha artistanakan lurata. Juk'ampix blogupan uñjasi.


Juan 8 - Holy Bible [Aymara Bible 1997] - (Juan 8)\nJesusasti Olivos sat kolluruw sarawayjjaraquïna.\nKhepürusti wali albat temploru cutt'anïna. Puripansti take jakenacaw jupar jac'achasipjjäna, Jesusasti kont'asisinwa yatichañ kalltäna.\nUqhamäquïpansti ley yatichirinacampi fariseonacampejj irpanipjjänwa mä warmiru, wachoka juch lurasquir catjasina. Uca warmirusti jupanaca taypiruw sayt'ayapjjaraquïna.\nUcatsti Jesusarojj sapjjänwa: —Yatichiri, aca warmirojj wachoka jucha lurquirwa catjapjjta.\nMoisesan leyipanjja yatichapjjetuw aca casta warminacaru kalampi c'upjas jiwayaña. ¿Jumajj camstasa? —sasa.\nJupanacajj acjja sapjjänwa Jesusar yant'añataqui, ucat jupar juchañchañataqui. Jesusasti ucapachajj orakeru alt'asin luc'anampi kellkañwa kalltäna.\nJisqhisipcaquïnwa, ucatwa Jesusajj jupanacar uñcatasinjja säna: —Jumanacat cawquïritejj jan juchanïqui ucajja, aca warmirojj kalampi jakt'añjja kalltascacpan —sasa.\nWasitampi alt'asina oraker kellkascaquïnwa.\nJupanacasti uc ist'asinjja, maynit maynit sarjjapjjäna, nayrakatasti sarjjapjjänwa jilïri jakenaca. Takeni sarjjapjjepansti Jesusajj sapaquiw uca warmimpi kheparjjäna.\nUcatsti Jesusajj sayt'asisinjja janiw qhitirus uñtcjjänti, jan ucasti uca warmi saparuquiwa uñjäna. Ucatsti saraquïnwa: —Warmi, ¿cawquinquis juchañchirinacamajja? ¿Janit qhitis juchañchctam? —sasa.\nWarmisti saraquïnwa: —Janiw qhitis, Tata —sasa. Jesusasti ucjjarojj saraquïnwa: —Uqhamasti janiw nayas juchañchcaracsmati; jichhajj sarjjam, janiraqui juc'amp juch lurcjjamti —sasa.]\nJesusajj wasitampiw jakenacaru parläna: —Nayätwa acapach khanajja. Qhititejj nayaru arquitani ucajja, jacañ khananïniwa, janiraquiw mayampis ch'amacan sarnakcjjaniti —sasa.\nFariseonacajj juparojj sapjjaraquïnwa: —Juma pachpatacwa parlasctajja, uca arsutamajj janiw asquïquiti —sasa.\nUcjjarojj Jesusajj saraquïnwa: —Cuntejj arsctjja ucajj wali asquiwa, naya pachpatsay parlascä, arsutajjajj chekawa. Nayajj yattwa cawquit jutatajjsa, cawquïrutï sarcä ucsa; ucampis jumanacajj janiw yatipctati cawquit jutatajjsa ni cawquïrutï sarcä ucsa.\nJumanacajj juchañchapjjtawa acapachan leyinacaparjama. Nayajj janiw qhitirus juchañchcti,\nucampis nayatejj juchañchirista ucajja chekapäspawa. Janiw naya sapaqui juchañchcti jan ucasti qhitanquitu uca Awquejjampiw juchañchapjjta uca laycu.\nJumanacan leyinacamanjja aqham kellkatawa: ‘Pani testigotejj mayac arsupjje ucajja chekawa,’\nuqhamajja naya pachpawa nayatac mä testigötjja, qhitanquitu uca Awquejjajj maynïri testigoraquiwa —sasa.\nUcatsti jisct'apjjaraquïnwa: —¿Cawquinquis Awquimajja? —sasa. Jesusasti ucjjarojj sänwa: —Jumanacajj janiw nayar uñt'apquistati, ni Awquejjarusa. Nayarutejj uñt'apjjetasmajja, Awquejjarojj uñt'apjjaraquismawa —sasa.\nJesusajj acanac arsünwa templon yatichcasina, ofrenda cajanacajj uscutäcäna ucawjana. Ucampis janiw qhitis preso catuntañ ch'amanïpcänti horasapajj janïra purinitap laycu.\nJesusajj wasitampiw jupanacaru saraquïna: —Nayajj sarjjäwa, jumanacasti thakapjjaraquitätawa, ucampis jumanacajj juchanacamanwa jiwarapjjätajja. Cawquïrutejj nayajj sarcäjja ucarojj jumanacajj janiw jutapcasmati —sasa.\nUcjjarusti judionacajj sapjjaraquïnwa: —¿Jiwayaspachäniti ucatti sispacha: ‘Cawquïrutejj sarcä ucarojj jumanacajj janiw jutapcasmati,’ sasajja?\nJesusajj ucjjarojj saraquïnwa: —Jumanacajj acapachanquirïpjjtawa, ucampis nayajj alajjpachanquirïtwa, jumanacajj aca orakenquirïpjjtawa, ucampis nayajj janiw aca orakenquirïcti.\nUcatpï sapjjsmajja: ‘Juchanacaman jiwarapjjäta’ sasajja. Jumanacatejj jan iyawsapquitäta nayajj qhitïcti ucjja, juchanacamanwa jiwarapjjäta —sasa.\nUcatwa jisct'apjjäna: —Uqhamajj, ¿qhitïtas jumajja? —sasa. Jesusasti jupanacarojj saraquïnwa: —Niya sapjjsmawa nayratpacha.\nWalja yakha sañanacajjaw utjasquitu, uqhamarac jumanacar juchañchañajjasa, ucampis qhititejj qhitanquitu ucajj chekac arsusquejja, nayajj cuntejj sisctjja acapacharu ucjja jupat ist'tjja —sasa.\nUcampis jupanacajj janiw amuyapcänti Awquit parlatapjja.\nUcatwa Jesusajj jupanacar saraquïna: —Cunapachatejj jumanacajj Jaken Yokapar jach'ar aptapjjäta ucqhawa uñt'apjjetäta qhitïcti nayajj ucjja, uqhamarac jan cuns nayan munañajjat luratajjsa. Nayajj arstwa cuntejj Awquejj yatichquitu uca.\nQhititejj nayar qhitanquitu ucajja nayampïsquiwa; Awquejjajj janiw sapac jaytquituti, nayajj jupar cusisiyquirpun cuns luratajj laycu.\nCunapachatejj Jesusajj ac arsüna ucqhajja waljaniw jupar iyawsapjjäna.\nJuparu iyawsapcatayna uca judionacarojj Jesusajj sänwa: —Jumanacatejj chekpach sayt'apjjäta cuntejj sapjjsma uqhamarjama ucqhajja, nayan chekpacha discipulonacajjaw tucupjjäta.\nUñt'apjjaraquïtawa cunatejj chekäqui ucjja, uca cheka cancañasti khespiyat sarnakasiñ churapjjaraquïtam.\nJupanacasti sapjjaraquïnwa: —Nanacajj Abrahaman wawanacapäpjjtwa, janiw cunapachas esclavöpjjerïcti. ¿Cunjämsa jumajj arsta: ‘Khespiyatäjjapjjätawa’ sasa?\nJesusasti ucjjarojj sänwa: —Khanacwa sapjjsma, take jucha luririnacajj juchan esclavonacapawa.\nMä esclavojj janiw mä familia taypinccapuniti, ucampis mä wawajj familia taypinquiriwa.\nUqhamajj Yokatejj khespiyasiñ churapjjstamjja, chekpachansa khespitaw sarnakasjjapjjäta.\nNayajj yattwa jumanacajj Abrahaman wawanacapäpjjatama, ucampis jumanacajj jiwayañ munapjjesta, arunacajj jan catokapjjatam laycu.\nNayajj parltwa cuntejj Awquejjajj uñacht'ayquitu uca, uqhamarac jumanacajj cuntejj awquimajj sapctam uc lurapjjtajja.\nJupanacajj sapjjaraquïnwa: —Nanacan awquejjajj Abrahamawa —sasa. Jesusasti jupanacarojj sänwa: —Jumanacatejj chekpachansa Abrahaman wawanacapäpjjasmajja, lurapjjasmawa cuntejj jupajj lurcäna uca.\nCuntejj Diosajj nayaru yatichquitu ucaracwa jumanacarojj sapjjsma, jumanacasti uc satajjatacwa jiwayañ munapjjesta. ¡Abrahamajj janiw cunapachas uqham lurcänti!\nJumanacajj awquinacaman luräwinacapwa lurapjjta —sasa. Jupanacasti sapjjaraquïnwa: —Nanacajj janiw k'ajjat wawanacäpcti, mä sapa awquiniquïpjjtwa, ucasti Diosawa —sasa.\nJesusajj jupanacarojj sänwa: —Chekpachan Diosajj awquimäspa ucajja, jumanacajj munapjjetasmawa, nayasti Diosatwa jutta ucatwa acancaractjja. Janiw nayajj munañajjatti jutctjja, jan ucasti Diosaw nayaru qhitanitu.\nJumanacasti janiw arunacajj ist'añ munapctati, ucatwa jumanacajj jan amuyt'apctati cuntejj sapjjsma, ucjja.\nJumanacan awquimajj Supayawa, jumanacajj Supayancapjjtawa. Cuntejj jupajj munqui ucwa lurapjjaractajja. Supayajj kalltatpacha jake jiwayiriwa. Janiw cunapachas jupajj chek parlquiti, jupajj c'arïtap laycu. Cunapachatejj c'arinac parlqui ucqhajja jupatacwa parlasqui, c'arïtap laycu, uqhamarac c'arin awquipätap laycuraqui.\nUcampis nayajj cunatejj chekäqui ucwa sista, jumanacasti janiw iyawsapquistati.\n¿Qhitis jumanac taypit juchajj uñacht'ayitaspa? Cunatejj chekäqui uc nayajj arstjja, ¿cunats jan iyawsapjjesta?\nQhititejj Diosanquirïqui ucajja, Diosan arunacapjja ist'iwa, ucampis jumanacajj janiw Diosanquirïpctati, ucatpï Diosan arupjja jan ist'añ munapctatejja —sasa.\nJudionacajj ucjjarojj saraquïnwa: —Chekacwa sasipcsma, jumajj samaritanötawa uqhamarac ñankha ajayuniraquïtawa —sasa.\nJesusajj saraquïnwa: —Janiw cuna ñankha ajayunïctsa. Cuntejj nayajj lurcta ucajja Awquejjan jach'achatäñapataquiwa, jumanacasti jisc'achapjjestawa.\nJaniw nayajj jach'äña thakcti, ucampis mayniwa nayan jach'äñajj thake, jupaw chekapar uñjaraqui.\nKhanacwa sapjjsma, qhititejj nayan arsutajjarjama cuns lurani ucajja, janiw cunapachas jiwcaniti —sasa.\nJudionacasti ucjjarojj sapjjaraquïnwa: —Jichhaw yatjjapjjtjja ñankha ajayunïtama. Abrahamasa, uqhamarac take profetanacasa jiwapjjewa, jumasti arstawa: ‘Qhititejj nayan arsutajjarjama cuns luranejja, janiw cunapachas jiwcaniti’ sasa.\n¿Jumasti Abraham awquisat juc'ampïsmati? Jupajj jiwiwa, profetanacas jiwaraquiwa. ¿Jumajj qhitïtamsa amuyasta? —sasa.\nJesusajj ucjjarojj saraquïnwa: —Naya pachpatejj jach'añchasëjja, jach'ar tucutajjajj janiw cunataquis walïcaniti. Ucampis qhititejj jach'a cancaña churquitojja ucajj Awquejjawa, qhitirutï jumanacajj ‘Diosajjaw’ sapcta uca pachpa.\nUcampis jumanacajj janiw uñt'apctati, nayasti uñt'twa. Nayatejj: ‘Janiw uñt'cti’ sirista ucajja, jumanacjam c'ariw tucuraquirista. Chekpachansa nayajj uñt'twa, cuntejj jupajj sisqui ucwa luraracta.\nJumanacan Abraham awquimajja cusisïnwa nayan urojj uñjañatjja, ucatsti uñjänwa, walwa cusisiraquïna —sasa.\nJudionacajj ucjjarojj Jesusarojj saraquïnwa: —Janïraw pheska tunca maranïctasa, ‘Abrahamarojj uñjtwa’ saractawa —sasa.\nJesusasti saraquïnwa: —Khanacwa sapjjsma, janïra Abraham utjquipanwa, nayajj utjtjja —sasa.\nUc ist'asinjja Jesusarojj kalampiw c'upjañ munapjjäna, ucampis jupajj imantasisin templot mistuwayjjäna; jupanac taypi pasasinsti, sarawayjjaraquïnwa.


Bible in one year - Aymara Bible 1997 - December 9\n1. Israel marca, jan cusiscamti; janirac yakha marcanacjamas cusisiñatjja thokonakcamti, jan wali sarnakañaruw purtajja yakhanacampi sarnakasajj Diosamaruw apanuctajja. Grano jawk'äwi chekanacanwa juman yakhampi sarnakatamatjja pago catokañ muntajja,\n2. Israel marcajj janiw trigsa ni vinsa uñjcaniti; machak vinopasti juc'aquiraquïniwa.\n3. Efrainasti Egiptoruraquiw cuttjjani, Asiria marcansti k'añu mank'anacwa mank'araquini. Janiw jichhajj juc'ampi Tatitun marcapan jacjjapjjaniti:\n4. Janiw Tatitun sutipjjaru juc'ampi vino umcjjapjjaniti, janiraquiw ucansa juc'ampi sacrificionac loktascjjapjjaniti. T'ant'a mank'atanacapas llaqui t'ant'jamäniwa, qhitinacatejj mank'apcani ucanacas k'añöjjapjjaraquiniwa. Jupanacaw uca t'ant'anacjja mank'asipcani, ucampis janiraquiw Tatitun temploparu ucanacjja apañataquejj ch'amanïpcaniti.\n5. ¿Cuns jumanacajj lurapjjäta jach'a fiesta urunjja, Tatitun jach'a fiesta urupanjja?\n6. Jupanacajj t'unjatäñatjja jaltjjapjjewa: Egiptow jupanacarojj catokjjaraquini, ucatsti Menfis chekaru imantatäjjapjjaraquiniwa. Kollket lurat yänacapasti athapillumpi phokhantatäniwa, carpanacapansti ch'aphinacaw jilantaraquini.\n7. ¡Mutuyäwi urunacajj purinjjewa! ¡Luratanacamat pago catokañ urojj purinjjaraquiwa! Israelajj ucanacan puritapjja yatiraquiniwa. Jumanacasti sapjjtawa: “Profetajj pisi amuyt'an jakewa, amuyt'ayata jakesti lokheraquiwa” sasa. Ucsti sapjjtawa, ñankha lurañanacampi phokhantatäpjjatam laycu, uqhamarac uñisisiñanacamas jach'ätap laycu.\n8. Diosasti profetaparojj Efrainar uñjañapataquiw uscusi, ucampis jumanacajj sarnakañanacaparojj sipitanac uscupjjtajja; Diosan templopansa uñisisipcactawa.\n9. K'alpuni aynacht'jjapjje ñankha lurañanacampejja, Gabaan urunacapanjama. Ucampis Tatitojj ñankha luratanacapatjja amtasiniwa, juchanacapatsti mutuyaraquiniwa.\n10. Tatitojj siwa: “Cunapachatejj Israelar jicjjatcäyät ucapachajj cusisiyätwa, cunjämatejj wasaran uva jicjjatirejj cusisquejj uqhama. Nayra awquinacamajj nayataquejj, nayräwiri achoker higonacjamänwa. Ucampis cunapachatejj Baal-peor chekaru puripjje ucqhajja, c'ari diosanacaruquiw catuyasjjapjje, ucatsti wali jisc'achcañawa tucupjjaraqui, jupanacajj munapcänsa uca yakha diosanacjama.\n11. Efrainan jach'a cancañapasti, jamach'ir uñtataw sarawayjjani. Janiw juc'ampi wawanacas nascjjapjjaniti, janiraquiw juc'ampi usur warminacas utjcjjaniti, janiraquiw warminacan juc'ampi usur jakeptañas utjcjjaniti.\n12. Wawanacapajj jilarcani ucasa, nayaw wawanacapjja jan mayani apakjjä. ¡Ay aca jakenacata, cunaquïcani nayatejj jupanacat jithektjjä ucapachajja!\n13. Uñjatajja Efrainajj wawanacaparojj uywiwa, jiwarayirinacan jiwayañäcaspas uqhama; jiwarayatäñataquiwa wawanacapjja ansunejja.”\n14. ¡Tata, cunatejj churañamäqui ucjja churam! ¡Jan wawachasiri, uqhamarac jan lecheni warminac churam!\n15. Tatitojj siwa: “Gilgal chekanwa take jan walinac lurapjjänjja, ucqhanracwa jupanacar uñisiñajja kallt-ta. Jan wali luräwinac lurapjjatapatjja; utajjatjja ananucüwa, janiraquiw jupanacarojj juc'ampi muncjjäti, take jilïrinacapasti naya contra sayt'asircamaquiwa.\n16. Efrainajj chhojjriñchjatawa; saphi wañsuta jan achur kokar uñtatawa. Wawanacanïcchinisa, nayaw uca wawanacaparojj jiwarayäjja.”\n17. Aca marcajj janiw Diosarojj ist'añ munquiti; ucatracwa Diosajjajj jupanacarojj apanucuni, ucatsti marcat marca muyupjjaraquini.\n1. Israelajj walja achuni uva alir uñtatawa; ucampisa achupajj juc'ampïtap laycojja, juc'ampi altaranacracwa lurarasipjjäna; orakepan juc'ampi sumätap laycojja, kollana kalanacapas juc'ampi sumaraquïnwa.\n2. Israelan chuymapajj payar jaljtatawa, jichhasti juchanacapatjja mutuyataraquïniwa. Tatitojj altaranacapjja t'unthapiniwa, kollana kalanacapsa pampa tucjaraquini.\n3. Jichhajj aca marcajj saniwa: “Janiw jichhajj reyinïcjjtanti, Tatitur jan ajjsartatas laycu. Ucampisa ¿cunrac mä reyisti jiwasatac luraspasti?\n4. Parlac parlasapänjja, inamayaquiraquiw cunsa parlasapänjja arust'äwinacsa firmasapänjja; cheka cancañapasti veneno alir uñtataquïsapänwa cunjämatejj uca alejj yapu taypin jili uqhama”.\n5. Samarianquir jakenacajj qhathatipjjewa; Bet-avén chekanquir vaca kallu chhakayasisas jachapjjaraquiwa. Uca vaca kallutjamaw wararisipqui jakenacajja, sacerdotenacasa, jach'a cancañapajj chhaktatätap laycu.\n6. Uca pachpa vaca kallus Asiriaru apataraquïniwa, ucan jach'a reyiru churañataqui. Uqhamwa Efrainajj p'enkachjat uñjasini; Israelasti uca yakha diosapatjja p'enkasiraquiniwa.\n7. Samarianquir reyejj chhaktjjaraquiniwa, uma jupokor uñtata.\n8. C'ari diosanacar yupaychañ chekanacasa t'unjataraquïniwa, Israel marcasti uca chekanacanwa juch luraraquïnjja. Altaranacapansti ch'aphinacaquiw jilantjjani, jakenacasti montenacarojj: “Imantapjjeta” sapjjaniwa, kollunacarusti: “¡Nanacjjar alljjattapjjeta!” sapjjaraquiniwa.\n9. Tatitojj siwa: “Cunapachatejj Israel marcajj Gabaa chekan juch lurañ kalltcän ucqhatjja, janiw jucha lurañapjja apanucquiti. ¡Pachpa juchanacapanwa sarnakasipcaraqui! Ucatwa jichhajj jupanacataquejj nuwasiñajj utjani, jupanacarusti jan walïpjjatapatjja guerrajj pachpa Gabaa chekanwa tucjani.\n10. Cunapachatejj nayajj muncä ucqhaw aca marcarojj mutuyaraquëjja, marcanacasti jupa contraraquiw sayt'asipjjani cunapachatejj nayajj jupanacaru jan wali luratapat mutuycä ucqhajja.\n11. “Efrainajj mä suma manso vaca kalljamänwa, trigo jawk'suñas jupataquejj sumänwa. Jichhasti nayajj ucqha suma cuncapjjarojj mä yugo ayjjataracta, uqhamat carro katatiñapataqui, Judästi arado jiyt'araquini, Jacobosti rastrillo jiyt'araquini.\n12. Jupanacarusti saractwa: ‘Cunatejj chekäqui uc yapuchapjjam, ucatsti munasiñrac apthapipjjam. Oraksti waquichapjjaraquim wasitat yapuchañataqui, Tatitur thakañajj horasäjjatap laycu, jupajj jutasin khespiyasiña jallu jumanacjjar apaniñapcama.’\n13. Ucampis jumanacajj ñankhac yapuchapjjtajja, cunatejj jan chekäqui ucacrac apthapipjjtajja, c'ari achunacacracwa mank'apjjtajja. “Jumanacajj guerrar sarir carronacamaru, uqhamarac walja soldadonacamaru iyawsapjjatam laycojja,\n14. jan walt'añanacaquiw jumanac taypinjja utjani, ucatsti take sayt'asiña perkanacamasa tucjatäniwa, cunjämatejj Salmán reyejj Bet-arbel marcarojj tucjcäna nuwasiñ urupanjja, cunapachatï warminacarusa wawanacapamppacha jiwarayapjjänjja uqhama.\n15. Betel marcan utjasir jakenaca, uca pachparaquiw jumanacampejj jichhajj lurasini, uca jach'a ñankhanac lurapjjatam laycu. ¡Israelan reyipasti, khantatirojj jiwataraquïniwa!”\n13. Jumaw nayarojj irnokasista, taycajjan puracapan utjayasista.\n14. Jumaruw yuspagarsma, muspharcañpun nayataquejj lurtajja, ¡ucsti sumpun yatista!\n15. Janchejjan jiltatapajj juman uñjatänwa, jan qhitin uñjcat irnokatäcäyät ucchañcama, orak mankhan utjayatäcäyät ucchañcama.\n16. Nayranacamajj lurat janchejj uñjäna; ucanacasti takpachaw kellkatamar kellkantasïna. Jacañ urunacajjajj suma jaqhutänwa, nayrïr uru janïr purinquipana.\n21. Qhititejj mä sirviriru wawatpacha sinti munata uywani ucajja, kheparojj amtasiniwa.\n1. Naya niya wali chuymanëjjasawa, kellkawayta aca carta munat Gayo amigojjaru, cawquïrirutejj chekpachan munastjja ucaru.\n2. Munat jilata, Diosarojj maytwa juman take cunas suman sarañapataqui, uqhamarac jan usuntañamataqui cunjämatejj ajayunjja waliquïsctajja uqhama.\n3. Wal nayajj cusista cunapachatejj mayni jilatanacajj purinipjje, ucatsti yatiyapjjetuwa jumajj Diosaru suma arcascatama, uqhamarac cunatejj chekapäqui ucan jacascatamata.\n4. Wawanacajjan Tatitumpi jacascatap ist'asinjja wal cusista, janiw cunatsa uqham cusisquiristti.\n5. Munat jilata, walicpuni jilatanacamarojj yanapt'asctajja, uqhamarac jan uñt'atanacarus yanapt'ascaractajja.\n6. Iglesianjja jupanacajj parlapjjewa juman wali munasiñanïtamata. Nayajj achict'smaw yanapt'aquimay sarañanacapana, cunjämtï Diosarojj cusisiyqui uqhamarjama.\n7. Jupanacajj Tatit Jesucristor sirviñataquiw sarañjja kalltapjjejja, janiraquiw cuna yanapsa catokañ munapcänti Diosar jan uñt'irinacatjja.\n8. Ucatpï jiwasanacajj jupanacar uñjañasajja jupanacar yanapt'añataqui, Diosan cheka arunacap parläwina.\n9. Nayaw mä carta iglesiar kellkawayta, ucampis Diotrefesajj janiw nanacan jilïrinacätajj yäkapquituti. Jupaw jilïrïña muni jupanac taypina.\n10. Sarä ucajj juparojj khancatäwa cuna jan wali c'ari arunactejj nanac toke parlqui ucanacata. Janiw ucacti lurcaraquejja, jilatanacarus janiraquiw catokquiti, qhiti jilatanacatejj catokañ munqui ucanacarus jarq'iwa, iglesiatsti jaksuraquiwa.\n11. Munat jilata, uca jan wali luräwinacarojj jan arcamti, jan ucasti asquinacaru arcam. Qhititejj asqui lurqui uquïrejja Diosanquiwa, ucampis qhititejj jan wal lurqui ucajja janiw Diosar uñt'quiti.\n12. Takeniw Demetriotjja sum parlapjje, ucasti chekapunïsquiwa. Jiwasanacas yatiractanwa ucjja, jumanacas yatipjjaractawa cuntï chekac sasipcsma ucjja.\n13. Walja arunacaw utjasquitäna jumar sañajja, ucampis janiw muncti carta tokequi sañjja.\n14. Jan ucasti janc'aquiw uñcatañ munsma, ucqhaw jumampejj parlasiscañäni.


Lagos, Nigeria markanw Global Voices ukankirinakax jikthaptapxani · Global Voices Aymarata\nJaqukipäw uñt'ayata/apkatata 11 Qasäwi phaxsi 2014 20:05 GMT\nAka blog ullart'apxañäni Español, বাংলা, Malagasy, Swahili, English\nGlobal Voices uka tantachäwipax aka 2014 maranw wasitamp utjani. Maymara 2013 maranw suxta markanakat mä tantachäwix utjawayäna, ukhatw khitinakati ullapki ukanakr kuns chursna ukxat aruskipt'ataskäna. Aka Global Voices ukan tantachäwipax 17 uru aka qasawi phaxsinw aka 2014 maran Laggos Nigeria markan phuqhasini .\nGlobal Voices Nwachukwu Egbunike jupan p'iqincht'ataw (@feathersproject [eng]) apasini, uka pachparakiw Escuela de medios ukat comunicación de la Universidad Pan-Atlantic [en] ukas ch'amancht'araki, en Victoria Island, Lagos, uksanw phuqhasini 9:00 a.m. pacharu.\nUka jach'a tantachäwinx yatiqirinaka, blogueros ukat medios ciudadanos uka irnaqa`pk ukanakaw chikancht'asipxani. Ukanx akanakxatw aruskipapxani:\nGlobal Voices kunjamas irnaqatask ukxat amuykipañataki, ukhamarak Rising Voices, Advox ukat Lingua\nYaqhanakax Global Voices ukamp chikancht'asipxañapataki\nJupanakan proyectos digitales ukanakxat uñacht'ayapxañapataki\nMedios sociales ukxaat aruskipañataki\nJumati ukan chikancht'asiñ munsta ukhax aka Formulario ukaruw qillqantañama [en]. Ukat correo electrónico uksaruw jaysaw apayanipxatama. Juk'amp yatiañatakix aka correo: rising@globalvoicesonline.org. uksaruw qillqat apayasma. Aka #GVMeetup [en] arktapxama.


Miqueas 1 - Holy Bible [Aymara Bible 1997] - (Miq 1)\nAca arunacajj cuntejj Tatitojj Moreset chekan utjir Miqueasaru parljjaycän uca arunacawa. Tatitusti juparojj unañchäwi toket uñacht'ayäna Samariana, Jerusalenana cunanacatejj lurascani uca tokenacata, ucsti uñacht'ayänwa Jotam, Acaz, uqhamarac Ezequías reyinacajj Judá marca apnakcänjja uca urunacana.\n“Take marcanaca, ist'apjjam acanaca; take aca marcpachan utjir jakenaca, sum ist'apjjam: Tatitojj kollana templopatpachwa jumanacataqui arsuni.\nTatitojj cawqhantejj utjqui ucqhatpachwa mistunini, ucatsti kollu patanacwa jutani.\nJupan jutataparusti kollunacajj pampaw tucuni, cunjämatejj liq'ejj ninar uñacht'ayatajj umatatqui uqhama, vallenacasti payaruw jist'jtapjjani, jalquir uman qharjatjama.\nTake acanacasti lurasiniwa Jacobun marcapan Diosataqui sayt'asitap laycu, Israel marcan juch luratap laycuraqui. ¿Cawquincaraqui Jacobon jucha luratapasti? ¡Samaria marcanquiwa! ¿Cawquincaraqui Jacobon yakha diosanacar yupaychaña altaranacapasti? ¡Pachpa Jerusalén marcanquiwa!\nUcatwa Tatitojj saraqui: “Samaria marcjja mayjjaruw t'unthapï, uva yapuchañ yapu tucuyaraquï. Uca marcan kalanacapsti vallercamaw willintaraquï, cimientonacapsa khanaruw apsü.\nTake c'ari diosanacapasti t'unthapitcamäniwa, ajjsarañ tronconacapas naqhantataraquïniwa. Jan wali sarnaker warminacan kollkepampi jicjjatatächïnjjaya, uca pachpa jan wali sarnaker warminacan kollkeparuraquiw tucuyäjja” sasa.\n“Ucatpï jichhajj wali jacht'asisa sarnakäjja, ucatracwa k'ara cayu jan sapatoni, k'alala sarnakaraquëjja kamaker uñtata aullt'asisa, suri wawar uñtata warart'asisaraqui.\nSamarian chhojjripasti jan kollcayawa, Judá marcarus puriwa, Jerusalenarus uqhamaraqui, cawqui marcantejj nayan wawanacajjajj jacqui ucacama.\nQhitinacatejj Gat chekan jacapqui ucanacarojj jan acjja yatiyapjjamti; janirac jachapjjamsa. Usunacaman sartatasti Bet-le-afra chekan lak'anacapar korumsupjjam.\n¡Safiran utjasiri jakenaca, wasarar sarapjjam k'alalpacha, uqhamarac p'enkasiñansa phokhantata! ¡Zaanán chekan utjirinacasti janiw mistcjjapjjaniti! ¡Bet-esel chekansti jachañaquiw utji, jumanacasti jan jupan yanapapaniw jichhajj kheparapjjäta!\nMarot chekan utjirinacasti chuymanacapanjja walpun munapjje asquinac catokañjja, Tatitusti cunatejj ñankhäqui ucjja pachpa Jerusalén marca puncucama puriyanitap laycu.\nJumanacasti, Laquis chekan utjasirinaca, Israeljamaraquiw Diosataqui sayt'asipjjayätajja, Sionarus jumanacaraquiw jucharojj puriyapjjtajja, caballonacamjja carronacamaruy chincatapjjam.\nMoreset-gat chekatsti jan mayampitac sarjjapjjam. Aczib marcasti mä sipitjamäniwa Israelan reyinacapataquejja.\nTatitojj siwa: “Qhitinacatejj Maresa chekan utjapcta ucanacataquejj, wasitatwa jumanacan ucarojj mä atipjiri qhitanï, Israelan suma ajllitäqui ucasti Adulam sisqui uca p'iyar imantasiriw sarjjani.\nJumasti, Sión marca, t'akhesiñam uñacht'ayañ laycusti p'ekemsa k'al mururasim, wawanacamar sinti munatam laycu. Allkamarin p'ekepjam p'ekemsa k'ararasiraquim, wawanacamajj jaya marcaru preso apatäni uca laycu” sasa.


Anqa markanakatpach capitalización ukx ch'amachanipxäna sasaw Jilïr Irpirix amtayawiyi\nGonzalo Sánchez de Lozada, Bolivia nayra irpiri (Jamuqa: BTV)\nEvo Morales Jilïr Irpirix capitalización amtx neoliberal irpirinakaw apnaqapxäna, anqa markanakat ch’amachanipxäna sasaw jichhürux amtawiyi.\n“Jichhürjamaw 1994 maranx Uraqin Qullqi Utapa irpirinakapax 15 waranq waranq ‘capitalizacionatak” mayt’añw iyaw sawiyapxi sasin yatiyirinakax yatiyapxäna, chiqas qullqichir utanakas aparapxistu, Sanchez de Lozadamp V. H. Cárdenakasamp apnaqapkipanx uraqin jikxataski uka yänakas aparapxistu. Ukham lurasaw Boliviax yänakap aparayasis manjasiwiyi” sasaw Twitteran arsuwiyi.\nUka pachparakiw, Jilïr Irpirix yaqhamp Twitteran qillqt’awiyi, Samuel Doria Medinax markasan yänakap yaqhanakar aljkatawiyi sasin sawiyi.\n“Jichhürjamaw 1992 maranx, Samuel Doria Medinax Jaime Paz Zamoran (PDC ukamp chhijllayasiñ muniri) Irnaqañ Amtanak Wakt’ayiripäkasinx ‘khithiti juk’amp aljañ munki ukaruw aka qullqichañ amtamp juk’amp ch’amachaña’ sasin sawiyäna. Ukhamw yaqha jaqinakar yänak aljkatañ kamachx mun jan mun phuqhayawiyi, ukampix qullqichir utanakasx aljkatawiyapxi” sasaw qillqt’awiyi.\nJaime Paz Zamoraw nayraqatx Bolivian yänakap aljkatañ qalltawiyi. 34 qullqichir utwa aljantawiyi.\nMarkachirinakax janiw ukham lurasiñap munapkänti, Movimiento Nacionalista Revolucionariox (MNR) yaqha amtwa yänakas aljkatañatak Bolivian utt’ayawiyäna, capitalización sasaw sutichawiyäna. Ukampiw lusa qhana, aruskipaña, q’ipiña ukanakamp qullqichir utanakasx aljkatawiyapxäna.\n1994 maran achuqa phaxsit 21 uru saraqkipanw capitalización kamachimpix irnaqañ qalltawiyapxäna./RAR


Global Voices Aymarata · Medios ciudadanos ukan qillqatanaka Aka tuqita Ethnicity & Race\nIsturyanaka Aka tuqita Ethnicity & Race\nQillqiri Jamillah Knowles · África Subsahariana\nQillqiri Thalia Rahme · Medio Oriente & Norte África\nBeirut markan qamasir wayna kullaka jilanakaxa wali ch’amampipuniw mä Jayat Jutirinakataki sat mayacht’äwi sarantayapxatayna, akasti yaqha markanakat jutirinakar ch’amañchañatanawa. Aka jan payllat jila kullakanakasti aka...\n14 lapaka phaxsi 2011\nQillqiri Jamillah Knowles · Arte y Cultura\nAka qilqatx kawkir arunakati Internet tuqin jan walja qilqatanak jikxatatak ukxat aruskipatawa. Jumax arstat kawkïr aruti internetan jan walja qilqat jikjatask ukxa? Jumax jakastati kawkhanti...\n19 sata qallta phaxsi 2011\nQillqiri Ana Lucia Sa · Europa Occidental\n27 willka kuti phaxsi 2011\nQillqiri Lee Yoo Eun · Enlace · Asia Oriental\n21 willka kuti phaxsi 2011\nTunka mara jilanakawa, Altu pata, Bolivia suyunx pulliran warminakan nuwt’asiwapax (lucha libre) uñjataxi. Aka warminakax aka anatäwi tuqinx isinakap uñt’ayapxi: Kawkha chiqanakans manqhacha, pullira, chales,...\nWalja culturanakanw manq’anakapx cereales ukanakamp chikancht’ayapxi: t’ant’a, chapatis ukatax bollos al vapor satak ukanakax uraqpachan manq’äwipawa. Jichhurux yänak luririnakar manq’a phayirinakaruw jikxtañani, kunjams wakt’ayapxi, ukatx...\n13 qasäwi phaxsi 2011\nColombia jach'a suyu pata markanakan jakasirinakax manq'añanak utjañap tuqit ch'axwañ qalltawayapxatayna. Taninirusa jiwaspachp achuyatanak manq'apxañasaw sasaw aptayawayapxatayna, ukjamarak wali jan wali kamachinak tuq arsusiwayapxatayna, juk'ampisa...\n31 achuqa phaxsi 2011\nEl día 21 de febrero fue el Día Internacional de la Lengua Materna y el tema de este año versó sobre la diversidad lingüística y...\n27 chinuqa phaxsi 2011\nQillqiri Rezwan · Latin America\nJaqi Aru tamachäwinkir bloggerunakax aymara arutw internet taypin machaq utt’ayat (medios digitales) sutincat tuqin uñt’ayapxi, Jutïr wayna Altu pata marka” sas sutinchata.


Números 5 QA97 - Tatitojj Moisesarojj sänwa: - Bible Search\nJan k'oma jakenacar jakonucuñ leyinacjjata\n1Tatitojj Moisesarojj sänwa: 2“Israelitanacarojj saraquim campamentota jakonucupjjañapataqui cawquïri jaketï lepra usunïchi, uqhamarac chhojjorasiñapatsa aywiychi, uqhamarac jiwat jaken janchipa llamct'asin k'añu tucupjje ucanacarusa. 3Uca casta jakenacarojj campamentotjja ankaru jakonucupjjpan, chachäpasa, warmïpasa. Uqhamatsti janiw campamentoru k'añu tucuyapcaniti, nayan uca campamenton jacascatajj laycu.”\n4Israelitanacasti jaysapjjaraquïnwa cuna arunactï Tatitojj Moisesaru churcatayna ucarojja, ucatsti take uca casta jakenacaruw campamentot jakonucupjjäna.\nÑankha luräwinacata toket leyinaca\n5Tatitojj Moisesarojj sänwa:\n6“Take Israelitanacar aqham sam: Cunapachatejj cawquïri jakesa, mä warmisa, Tatitur jan suma arccani, uqhamarac cuna jan walinacsa jake masipar lurani mä jach'a jucha lurasa, 7uca jakesti juchanacapjja arsusiñapawa, uqhamarac cawquïri jakerutejj uca jan wali lurqui ucarojj takpachwa cuttayañapa, ucjjarusti chicatan chicatapat mä juc'a menost'ata yapjjatañaparaquiwa. 8Uqhamaraqui cawquïri ñankha lurat jaketï jiwjje, ucat janiraqui utjcchiti cawquïri jac'a familiapasa uca cuttayañataqui, ucapachajj uca cuttayañajj Tatituruw churatäjjani, uqhamarac sacerdoteru, uqhamaraquiw mä ovejampi churañapa, sacerdoten loktañapataqui, uca jaken juchapat perdón jicjjatañapataqui.\n9“Take cawquïri ofrendanactejj israelitanacajj Tatitur ofrenda loktapcani, ucatsti sacerdoteru apapjjani, take ucanacasti sacerdotetaquïniwa. 10Uqhamaraqui take cunanacatejj Tatituru loktatäqui ucatsti sacerdoteruw apatäni ucajj sacerdotetaquïniwa.”\nChacha warmi celasiñ toket leyinaca\n11Tatitojj Moisesarojj saraquïnwa:\n12“Israelitanacarojj aqham sam: Utjaquiraquispawa, mä warmejj chachanïcasin jan wali sarnakeri, 13ucatsti yakha chachanacampiraqui sarnakaspa, jan chachapan yatita, uqhama jupajj uca k'añu juchanac lurcchi, janiraqui testigonacas utjcchiti, ucatsti uca luratapajj imantatäni jan qhitinsa uñjata. 14Ucapachasti chachajj celaraquispawa, warmipan uqham luratap laycu. Uqhamaraquiwa utjaraquispa mä chachajj warmipar celaspa jan cuna juchanïtapatsa. 15Ucapachajj chachajj warmiparojj sacerdoten nayräjjaparuw irpani, ucatsti mä ofrendjamwa warmipatjja churani, pä kilo cebada jac'u, ucampis janiraquiw jac'u patjjarojj aceite ni incienso warjjatcaniti, ucajj celos toketa mä ofrendätap laycu, uqhamarac mä ofrenda juchanac khanstayañataquïtap laycu.\n16“Sacerdotejj warmiru jac'aparu irpcatasinjja, Tatituruw uñstayani, 17ucjjarusti sacerdotejj mä juc'a kollana uma aptasinjja mä ñek'et lurat chaturuwa uchani, ucarusti quituntaniw santuario pampat aptat lak'ampi. 18Ucapacharaquiw sacerdotejj warmirojj Tatitu nayrakataru uñstayasinjja ñic'utapa jararani, ucatsti amparaparojj ofrenda uchani, celasiñ toketa mä jucha khanaru uñstayañataqui; sacerdotejj amparaparojja maldición apanqui uca c'allc'u uma caturaquini, 19ucapachasti warmirojj mä juramento wayt'ani aqham sasa: ‘Janitejj yakha chachampi sarnakcsta, ni chachamarusa engañcaracsta, ni yakha chachampisa k'añuchascaracsta ucapachajj, janiw aca maldición apanir c'allc'u uma umantcäta ucqhajj cunsa lurcätamti. 20Ucampisa jumatejj chachamaru engañsta, yakha chachanacampi sarnakaracsta, uqhamata k'añuchasisa, 21ucapachasti Tatitojj jumarojj take jakenac nayrakatana maldispan, uqhamarac puracamas p'usutataracpan, wawamas puracamanjja usuchjata naciñapataqui. 22Aca mutuyawiw jumarojj jutaniwa cunapachatejj uca maldicit uma umt'cäta ucapacha.’ Ucatsti warmejj arsuniwa: ‘Uqhamäpan’ sasa.\n23“Ucatsti sacerdotejj uca maldicionjja mä papelaruw kellkantani, ucatsti c'allc'u umampiw phisqhuraraquini, 24ucjjarojja uca umjja warmiruw umantayani jupar c'allc'u tucuyañapataqui. 25Warmin amparapatjja sacerdotejj mä ofrenda celos toket catokani, Tatitur uñacht'ayañataqui, uca ofrenda apakasinjja altararuw uchjjaraquini, 26ucjjarusti mä juc'a jac'u ofrendat aptasinjja, altarjjaruwa naqhantayani, amtasiñatac mä ofrendjama.\n“Cunapachatï sacerdotejj uca c'allc'u uma warmiru umantayani, 27uca warmitejj chachaparu engañchïna ucapachajj uca c'allc'u maldición apanir umajj wali c'allc'uw tucurapini, ucatsti puracapjja p'usuntayaniwa, uqhamaraquiw wawapasa usuchjasiraquini, ucapachasti warmejj take jaketaqui uñtcaya maldicitaw tucuraquini. 28Ucampisa warmitejj jan cuna juchanïcchi ucqhajj, janiraquiw cunas camachcaniti, ucatsti wawanïscaraquiniwa.\n29“Take acanacaw leyinacajja cunapachatejj mä warmejj chachaparu salljani, uqhamarac chachas celoso tucuni ucqhajja, 30jan ucajj chachaqui celoso tucuni warmip laycu ucqhajja, ucapachasti chachajj warmiparojj Tatituruw uñstayani, ucatsti sacerdotew lurascani cuntejj aca leyinacajj sisqui uqhamaru. 31Chachasti ucqhajj janiw juchañchata uñjascaniti, ucampisa warmitejj juchanïchi ucqhajj mutuyatäniwa.”


Global Voices Aymarata » Sudán: Africa Tuqinxa Sudán del Sur Markaxa mä Machaq Markaruw Tukuwayi · Global Voices Aymarata » Print\nJaqukipäw uñt'ayata/apkatata 27 Anata phaxsi 2011 18:47 GMT 1\t · Qillqiri Ndesanjo Macha (es) ukan jaqukipiri\tGabriela Garcia Calderon Orbe, Edwin Quispe\nCategoria-naka: África Subsahariana, Sudán, Citizen Media, Elecciones, Política\nQhanpachanxa, Sudán del Sur markaxa mä machaq markaruw Africa tuqina tukuwayi  [eng], kunawsatix sudanankirinaxa mä voto jaquntawi tuqiw ch’amacht’awayapxi. Markaru jiskt’awixa  [eng] pasiri lunes uruwa uñicht’ayawayi 98.83ni% ukhaniwa jaqunt’awapxi alaya tuqit t'aqaqtaniñataki.\nAka Sudán del Sur tuqinwa jan uñisisiña arxatirina pä wawapawa -Gordon Muortat, Mayen Mabor- jupanakawa jamuqata imata uñicht’ayasipki, janira voto jaquntkasina aka Sudan del Sur t’axtañataki aka Londres uka markana-UK. Jamuqata imata. P Nutt, copyright © Demotix (09/01/2010).\nPascal Ladu jupa jilawa mä podcast tuqi  [eng] uñicht’ayiwayi,. Taqi kuna lurawinakatix pasawayki uka tuqita. Aka Juba markatpachaw kunamtix aka voto jaquntawi urux pasawayki ukanak tuqitwa uñichtayani.\nwalipuniwa Sudanankirinakaxa aka Mausoleo doctor John Garang Juba marakana uruyt’añatak aka nayriri yatiyawinak tantacht’asipxatayna. Ukjamatwa domingo urux phunchhawinakampi, jaylliwinakampi, thuqt’awinakampi, tambor liq’iwinakampi uruyt’apxatayna. Ukjamaraki aka jiskt’awi tama sartayirinakaruxa, presidente vicepresidente, jupanakarusa wal t’axllirt'asaw katuqt'apxatayna.\nAs'ad Estados Unidos markax wali jiskhikipt’atawa pä kasta amuyupata, jikxatasi.  [eng]:\nuñakipt’añani kunjamsa Estados Unidos Mark apnaqirinakaxa ratuki uñkattawayi iyaw sasina Sudan markaru t’aqaqtañapatakixa. Ukjamakasinsti Palestina markaxa jan wali uñxatawa uñjasi jupanakpachpampi.\nLaw Hawk jupaxa siwa, Sudan del Sur markaxa kulinta markanakan yanapt’awipx munakipuniniwa.  [eng]:\nKunalaykutixa aka ch'iyara khusu umaxa (petroleo) Sudan del Norte marka tuqi apasiñapawa ukjamata qullqi markan utjañapatakixa, ukjamrak marka nayraru sarantayañatakixa.\n¿kunjamatsa qullqi uchirinakarux  [eng] aka Sudan del sur markaru apanipxani?:\nSudan markanxa utjiwa walja mark apnaqirinaka. Kunjamsay sapxpan, jan ukasti kunjamsa nayraru sartsna uka lup’ipxaspan nayraqatpachxa ukaw wakisi.. ¡Lurawinakat sipanxa!… jan mayn uñtas lup’iwinakampixa, ¡¡kuna lurawirusa sapxaspawa akax sumarakisä sasina…\nJaniw kjiti marka apnaqirirusa jiskhintañ akampix munatakiti, jan ukasti aka Sindrome de Bell ukaxa siwa, 2% (payakiw patakatxa) kunapasaya takpachwa uñjata… taqi lurawinakwa yatiñasa, kuntix munktan ukanaka wali suma lurañataki…\nMä wali yatiñan Jaqirutix churasmaxa “darfurés” ukjamaruxa…. Ukjaw kuntix lurkaspax ukanaka uñxsnaxa…\n80% (80 sapa patakatxa) ukjaniwa jan ullt’asiri qillqt’asiripkiti, 0.5% tukuyatanakaxa, 0% uta, thakhi luratanakaxa, 50% jan wali mark apnaqirinaka ukjamaraki 99% jaljañ amuyuninakaw utji… akan akax janiw mä kasta lurawikiti IFD janirakiw mä amtawikisa aka PPP jan ukasti mä yatiyawiwa ONU taki/mark apnaqaña yatipki ukanakataki…\nJupanakpachp mark apnaqañatakixa wal amuyapxañanakapawa (kunjamtix Singapur jaqixa lurkana ukjama), irnaqawinaka uñsatayañataki (Balcaninaka), Mark apnaqawi utxañapataki (nas Sudáfrica markxama); amuyatatxa janjamakiw qullqi uskt’irinakaxa utjkasmachaniti…! wali jupanakatak munir jaqinakachixaya…\nKizzie jupäxa wali celosuwa Sudan del sur jaqinakatxa  [eng]:\nMä masixaxa nayax mä juki’ta phiñasitatwa sasaw si. Kunalaykutixa jupanakaxa voto jaqunt’añatakixa churatanwa.\nJisa, Nayax jistwa… wali mayxt’atatwa akjam uñjasisa.\nSudanese Optimist jupax Sudán del Sur marka utt'asipanxa kusisitawa, ukampirus…  [eng]:\nkunalaytix Sudan del Sur markawa atipt’awayi t'aqaqtañataki uñisirinakapata, ukatwa wali kusisitata, maysat sipanxa llakitarakitwa Sudan sarawinakas chhaqayasxatatwa. Aka luqhi kasta mark apnaqawinak tuqix San Frasisku Diosan achiqt’atapawa wal lup’iyitu. Mark apnaqañ yatiyawinakax ch’axwawinakat yatiyaskana, kunawsatix ist'kta ukjaxa, jichhaw jaqinakarus parlkaspan ukjamaxa, janiw politicatakikikiti. Ukawa wali aski nä pachpataki.\nLodiong Morris  [eng] Alayampi (Norte) Aynachampixa (Sur) kunxam apasiñasasa markapur ukja askicht’apxataynawa, sasaw yatiyaniwayi:\nMinistro semi-autonómompi ukjamaraki Gobierno Nacionalampixa akjam sasin aruskipawayapxatayna:Ukjamatix Aynachankir (Sur) sudanunakax Alayankañ (Norte) munapchixa, makhatanisipkaspawa ukapachparak Alayankirinakasa saraqasipkarakispawa. Taqi jupanakaruxa ciudadania ukjamx churataniwa, sasaw amtawayapxatayna.\nkhampachanxa, Sudán del Sur markaxa\nURL to article: https://aym.globalvoices.org/2011/02/1048\n mä machaq markaruw Africa tuqina tukuwayi : http://abcnews.go.com/story?id=12860994\n Markaru jiskt’awixa : http://www.ssrc.sd/SSRC2/newsview.php\n jupa jilawa mä podcast tuqi: http://www.sudanvotes.com/articles/?id=556\n Estados Unidos markax wali jiskhikipt’atawa pä kasta amuyupata, jikxatasi. : http://angryarab.blogspot.com/2011/02/compare.html\n kulinta markanakan yanapt’awipx munakipuniniwa. : http://lawhawk.blogspot.com/2011/02/south-sudan-to-become-worlds-newest.html\n qullqi uchirinakarux : http://adilsud.blogspot.com/2011/02/capital-at-ramcel.html\n jupäxa wali celosuwa Sudan del sur jaqinakatxa: http://wholeheartedly-sudaniya.blogspot.com/2011/01/yes-im-very-jealous.html\n jupax Sudán del Sur marka utt'asipanxa kusisitawa, ukampirus…: http://sudaneseoptimist.wordpress.com/2011/02/08/split/\n Lodiong Morris : http://www.sudanvotes.com/articles/?id=558


Khitinakatï churapki ukanakajj kusisitäpjjewa | Congregacionan yatjjatañataki\nYatiyañataki (congregacionan yatjjatañataki) | Agosto 2018\nKhitinakatï churapki ukanakajj kusisitäpjjewa\n“Churañanwa jukʼamp kusisiñajj utji” (HECH. 20:35).\nCANCIÓN: 76, 110\n¿KUNJAMSA AKA JISKTʼANAKAR QHANAÑCHASMA?\nJaqenakajj wajjtʼasir chuymani luratätanwa sasajj ¿kunatsa sissna?\n¿Kunjamsa Diosan arunakap yatiyañajj kusisiyistu?\nBibliarjamajja, ¿kunatsa mayninakar churañajj wakisi?\n1. Jehová Diosajj churiri Diosätapjja ¿kunjamsa luratanakapajj uñachtʼayistu?\nJEHOVÁ DIOSAJJA, janïr taqe kuns lurkäna ukhajj sapapakïnwa. Ukampis Jupa pachpatak llakisiñat sipansa, jaqenakarusa alajjpachan jakirinakarus jakañwa churäna. Niyakejjay Jehová Diosajj ‘kusisiri Diosächejja’, kunatï sumäki ukanakwa churañ munistu (1 Tim. 1:11; Sant. 1:17). Diosajja jupjam kusisitäsna ukwa munaraki, ukatwa churirïñataki jan ukajj wajjtʼasirïñatak yatichistu (Rom. 1:20).\n2, 3. 1) ¿Kunatsa mayninakar churañajj kusisiyistu? 2) ¿Kunanakatsa aka yatichäwin yatjjataskañäni?\n2 Diosajj jupar uñtasitwa lurawayistu (Gén. 1:27). Mä arunjja, Jupjam chuymanïñasatakiw lurawayistu. Ukhamasti kusisit jakasiñatakisa Diosan bendicionap katoqañatakisa, Jehová Diosat yateqasisaw mayninakat llakisiñasa churirïñasaraki (Filip. 2:3, 4; Sant. 1:5). ¿Kunatsa Jupat yateqasiñasa? Cheqas yaqhanakar churañ muniri luratätanwa. Pantjasirïkstansa Jehová Diosat yateqasisajj kunatï utjkistu uk mayninakar chursnawa.\n3 Mayninakar wajjtʼañsa churirïñsa Bibliaw yatichistu. Aka yatichäwinjja, Bibliajj uka toqet kunsa yatichistu ukwa yatjjataskañäni. Churirïñajj Jehová Diosamp sum apasiñatakiw yanaptʼistu, kuna luräwtï lurañasäki uk phoqañatakis yanaptʼarakistuwa uksa yatjjatarakiñäniwa. Ukatjja kunjamsa churañajj kusisitäñatak yanaptʼistu, kunatsa mayninakar wajjtʼirïñasapuni ukanaksa yateqarakiñäniwa.\nMAYNINAKAR CHURTAN UKHAJJ DIOSAJJ KUSISIWA\n4, 5. ¿Kunjamsa Jehová Diosasa Jesusas churirïña jan ukajj wajjtʼirïñ yatichistu?\n4 Diosajj jupat yateqassna ukwa muni. Ukatwa mayninakar churtan ukhajj wal kusisi (Efes. 5:1). Jiwasajj ukham kusisitäsna ukwa munaraki, ukatwa kunatï aka oraqen utjki ukanak wali suma lurawayi, jiwasas ukham luratarakïtanwa (Sal. 104:24; 139:13-16). Ukhamasti mayninakar kusisitäpjjañapataki yanaptʼtan ukhajja, Diosaruw jachʼañchtanjja.\n5 Cheqpach cristianonakajj Jesusatwa yateqastanjja. Jupajj kunjamatsa wajjtʼirïsna jan ukajj churirïsna ukwa uñachtʼayistu. Jupa pachpaw akham säna: “Jaqen Yoqapajj [...] janiw serviyasir jutkiti. Jupajj jakañap churañatakiw juti, ukhamat waljanir juchat kutsuyañataki” sasa (Mat. 20:28). Ukatwa apóstol Pablojj cristianonakar akham säna: “Cristo Jesusajj kunjam amuyunïkäntejj uka pachpa amuyunïpjjarakim” sasa. Ukatsti “taqe kun apanukusaw [...] mä esclavor tuküna, mä jaqjamaw nasirakïna” sasaw sarakïna (Filip. 2:5, 7). Ukhamasti sapa mayniw akham jisktʼasiñasa: “¿Kunjamsa Jesusat jukʼamp yateqasirista?” sasa (1 Pedro 2:21 liytʼañataki).\n6. Jaqe masipar khuyaptʼayiri samaritanot Jesusajj parläna ukhajja, ¿kunsa yatichañ munäna? (Página 18 ukankir dibujo uñjjattʼäta).\n6 Jiwasatï Diosatsa Yoqapatsa yateqasiñäni ukhajja, Diosampejj suma uñjatäñäniwa. Ukatakejj mayninakat llakisiñasawa, kuna yanaptʼsa munapjje uksa amuyañasarakiwa. Ukham lurañajj kunja wakiskirisa uk amuyapjjañapatakejj jaqe masipar khuyaptʼayiri samaritano jaqetwa Jesusajj parläna. Arkirinakapajj taqe kasta jaqenakaruw yanaptʼapjjañapäna ukwa ukampejj yatichañ munäna (Lucas 10:29-37 liytʼañataki). Ukampis ¿kunatsa uka uñachtʼäwit parläna? Cheqas mä judío jaqew Jesusarojj “¿khitipunis cheqpach jaqe masijajja?” sasin jisktʼäna, ukatwa uk säna. Kuntï Jesusajj uka jaqer siskäna ukajja, Jehová Diosampi suma uñjatäñ munstan ukhajj samaritano jaqet yateqasisajj mayninakar khuyaptʼayañasawa ukwa amuytanjja.\n7. Jehová Diosan munañaparjam taqe kun lurañajj jukʼamp wakiskirïtapjja, ¿kunjamatsa uñachtʼaysna? Uk qhanañchtʼma.\n7 ¿Kunatsa cristianonakajj wajjtʼirïñasa? Mayajj akäspawa, Supayajj kuntï Edén jardinan siskäna ukatwa wajjtʼirïñasa. Jupajja, Adanampi Evampisa jaqenakasa Diosar istʼañat sipan jupanak pachpatak llakisipjjaspa ukhajja, jukʼamp sumwa jakasipjjaspa sasaw säna. Evajja, Diosjamäñwa munäna. Adanasti Jehová Diosar istʼañat sipansa Evaruw istʼäna, ukhamatwa jupanak pachpatak taqe kun munirïpjjatap uñachtʼayapjjäna (Gén. 3:4-6). Jan istʼasirïpjjatapat kuna jan walinakas utjawayi uk qhanwa amuytanjja. Maynitakik taqe kuns munañajja, janiw kusisitäñatak yanaptʼkistuti antisas jukʼamp llakinakaruw puriyistu. Ukhamajj mayninakar wajjtʼasajja, Diosan munañaparjam taqe kun lurañajj jukʼamp wakiskirïtapwa uñachtʼaytanjja.\nKUNA LURAÑTÏ DIOSAJJ CHURKISTU UK PHOQAÑASAWA\n8. ¿Kunatsa Adanampi Evampejj mayninakat llakisipjjañapäna?\n8 Adanampi Evampejj Edén jardinan panipakïpkchïnsa, kunanaktï Jehová Diosajj jupanakar siskäna ukajj mayninakat llakisiñatakiw yanaptʼañapäna. Diosajj jupanakar bendisïnwa, ukat akham sarakïnwa: “Wali mirantapjjam, aka oraqerusti phoqhantapjjarakim, apnaqapjjarakim” sasa (Gén. 1:28). Kunjamtï Jehová Diosajj taqe luratanakapat wal llakiskejja, ukhamarakiw Adanampi Evampejj janïr nasipkäna uka wawanakapat llakisipjjañapäna. Taqeni kusisit jakasipjjañapatakejja, aka oraqpachwa mä paraisor tukuyapjjañapäna. Ukham lurañatakejj familpachaw yanaptʼapjjañapäna.\n9. Adanampi Evampi jan juchani nasipkaspäna uka wawanakapampitï aka oraq mä paraisor tukuyapjjaspäna ukhajja, ¿kunatsa wali kusisitäpjjaspäna?\n9 Adanasa, Evasa, jan juchani nasipkaspäna uka wawanakapasa, aka oraq mä paraisor tukuyapjjaspäna ukhajja, Jehová Diosan amtap phoqasiñapatakiw yanaptʼapjjaspäna, samarañaparus mantapjjarakispänwa (Heb. 4:11). Ukham lurasajj wali kusisitaw jakasipjjaspäna. Jehová Diosajj churirïpjjatapatsa mayninakat llakisipjjatapatsa bendisispänwa.\n10, 11. Jehová Diosajj arunakap yatiyañasa, Jesusan arkiripar tukuyañaswa mayistu ¿kunas uk phoqañatakejj yanaptʼistaspa?\n10 Jichhürunakanjja, Jehová Diosajj arunakap yatiyañasa, Jesusan arkiripar tukuyañaswa servirinakapar mayistu. Uk phoqañatakejj jaqenakar yanaptʼañ munañaw chuymasan utjañapa. Cheqas Jehová Diosampiru jaqe masisampiruw munasiñasa, ukhamatakwa uk phoqsna.\n11 Nayrïr patak maranakanjja, apóstol Pablojj jupampita mayni cristianonakampit parlkasajj akham sänwa: “Nanakajj Diosamp chika trabajirïpjjtwa” sasa. Jupanakajj Diosan cheqa yatichäwinakap ayruntapkaspasa umampis warjjatapkaspa ukhamänwa (1 Cor. 3:6, 9). Jiwasajj ukhamarakiw ‘Diosamp chika trabajsna’, ukatakejja tiemposampi qollqesampi chʼamasampiw Diosan arunakap yatiyañatak yanaptʼsna. Ukham lurañajj mä suma bendicionawa.\nBiblian cheqa yatichäwinakap yatjjatañapatak yaqhanakar yanaptʼasajj wali kusisitätanwa, ukham yaqha luräwejj janiw utjkaspati. (Párrafo 12).\n12, 13. Jesusan arkiripäpjjañapatak jaqenakar yanaptʼañäni ukhajja, ¿kuna bendicionanaksa katoqañäni?\n12 Diosan arunakap yatiyañataki, Jesusan arkiripar tukuyañataki tiemposampi chʼamasampi yanaptʼtan ukhajja, wali kusisitätanwa. Yaqhanakar Bibliat yatichapki uka jilat kullakanakajja, ukham yanaptʼañajj wali kusiskañawa sasaw sapjje. Mä jaqejj Biblian cheqa yatichäwinakapa amuyas wal kusisi, Diosarus jukʼamp confiyi, nayra jakäwipsa jaytjje, kuntï yateqki uk yaqhanakarus parli ukhajja, wali kusiskañawa. Jesusas ukhamarakiw 70 arkirinakapajj yatiyir sarasin suma experiencianak jikjjatasa ‘wali kusisit’ kuttʼanipkäna ukhajj kusisirakïna (Luc. 10:17-21).\n13 Kunjamsa Diosan arunakapajj jaqenakar yanaptʼaski uk uñjasajja, oraqpachanwa jilat kullakanakajj wal kusisipjje. Anna * sat mä soltera tawaqot parltʼañäni, jupajj kawkjantï yatiyirinakajj munaski uka cheqaruw yanaptʼañataki jakasir sarjje, Europa oriental toqeru. Jupajj akham siwa: “Akanjja walja jaqenakaw Bibliat yateqañ munapjje, ukajj wal gustito. Diosan arunakap yatiyañajj wali kusiskañawa. Utar kuttʼanta ukhajja, Bibliat yatichkta uka jaqenakajj kuna llakinakanïpjjesa, kuna jan walinakansa uñjasipjje ukanakatwa lupʼta, janiw llakinakaj amtañatakis tiempojj utjkituti. Kunjamsa jupanakar chʼamañchtʼirista, kuna yanaptʼsa munapjje ukanakwa amuytʼarakta. ‘Katoqañat sipansa churañanwa jukʼamp kusisiñajj utji’ siski uka arunakajj cheqätap qhanwa amuyta” sasa (Hech. 20:35).\nDiosan arunakap taqe utanakan yatiytan ukhajja, suma yatiyäwinak istʼapjjañapatakiw jaqenakar yanaptʼtanjja. (Párrafo 14).\n14. Mä jukʼa jaqenakakis Diosan arunakap istʼapkchejja, ¿kunjamsa yatiyasajj kusisitakïsksna?\n14 Jaqenakajj janis istʼañ munapkchistojja, suma yatiyäwinak istʼapjjañapatakiw yanaptʼasktanjja, ukaw kusisiyistu. Cheqansa luräwisajj Ezequiel profetajj katoqkäna uka luräwjamarakiwa, Jehová Diosajj jupar akham sänwa: “Jumajj arunakajja jupanakarojj qhanañcham, istʼapjjpasa janis istʼapjjpan” sasa (Ezeq. 2:7; Is. 43:10). Yaqhepajj Diosan arunakap janis istʼañ munapkchejja, Diosajj qhawqsa chʼamachastan uk wali valoranitwa uñji (Hebreos 6:10 liytʼañataki). Mä jilatajj Diosan arunakap yatiyañ toqet akham siwa: ‘Nanakajj ayruntapjjtwa, umampiw warjjatapjjta, jiltayañapatakejj Diosaruw mayipjjarakta’ sasa (1 Cor. 3:6).\n15. ¿Yuspärapjjestu ukhakit jaqenakar yanaptʼañasäspa? Uk qhanañchtʼam.\n15 Jesusajj kusisitäsna ukwa muni. Ukatwa akham säna: “Yaqhanakar churasipkakim, churatäpjjarakïtawa. Isimankir bolsanakamarus walja churapjjätam, suma liminttʼata, thalanttʼata, jilarkiriraki. Kunjamtï jumanakajj yaqhanakar uñjapktajja, ukhamarakwa jupanakajj uñjapjjätam” sasa (Luc. 6:38). Cheqas walja jaqenakajja, yanaptʼtan ukhajj yuspärapjjestuwa, ukampis janiw taqe kunpun sum katoqasipkiti. Katoqasirinakajja, yaqhanakar yanaptʼañ munapjjarakispawa. Ukhamajja janis jaqenakajj yuspärapkchistojja, yanaptʼañatak chʼamachasiskakiñasawa. Ukham lurasajj qhawqsa mayninakar yanaptʼsna uk janiw yatktanti.\n16. ¿Khitinakarus churañasa, ukat kunatsa?\n16 Mayninakar taqe chuyma churirinakajja, janiw kun katoqañ layku churapkiti. Jesusajj uka toqet akham sänwa: “Jumajj mä jachʼa manqʼäwi wakichkäta ukhajja, pobrenakaru, amparat usutanakaru, cojonakaru, juykhunakar invitañamawa, ukhamatwa jumajj wal kusisirakïta. Jumar kuttʼayañatakejj janiw jupanakan kunas utjkiti” sasa (Luc. 14:13, 14). Biblianjja, “khititejj mayninakaru khuyapayasiñamp uñji ukajj bendecitawa” ukat “jan kunan jaqempiru, pisi chʼaman jaqempir uñjirejj kusisiñan jaqewa” sasaw qhanañchi (Prov. 22:9; Sal. 41:1). Cheqas mayninakar yanaptʼasajj kusisitätanwa.\n17. ¿Kunanak churañas kusisiyistaspa?\n17 Apóstol Pablojja, “katoqañat sipansa churañanwa jukʼamp kusisiñajj utji” sasin Jesusajj siskäna uka arunak aytäna ukhajja, janiw kunatï utjkistu uk churañatak parlkänti, jan ukasti mayninakar chʼamañchtʼañata, yanaptʼa munapki ukanakar yanaptʼañatwa parlarakïna (Hech. 20:31-35). Apóstol Pablojj arunakapampi, luratanakapampiw kunjamsa jiwasajj tiemposampisa, chʼamasampis mayninakar yanaptʼsna, mayninakat llakissna, munasiñampi uñjsna ukanak yatichawayistu.\n18. Mayninakar churañatjja, ¿kamsapjjes walja yatjjatirinakajja?\n18 Jaqenakajj kunjamsa apasipjje uka toqet yatjjatirinakajja (sociólogos), mayninakar churirinakajj kusisitäpjjewa sasaw sapjjaraki. Uka toqet parlir mä yatichäwejj akham siwa: “Mayninakar yanaptʼasajja, jaqenakajj jukʼamp kusisitäpjjewa” sasa. Yaqhep yatjjatirinakajja, ‘ukham lurañajj kusisit jakañataki jan usuntañatakiw yanaptʼi’ sasaw sapjje. ‘Jan usuntañatakisa jukʼamp kusisitäñatakis jan kun katoqañ suyasaw mayninakar yanaptʼañasa’ sasaw yaqhepajj sapjjaraki. Jiwasajj ukhamätap yatjjayätanwa, kunattejj Luririsaw mä arunjja, Jehová Diosaw Biblia toqejj “churañanwa jukʼamp kusisiñajj utji” sasajj yatichistu (2 Tim. 3:16, 17).\n19, 20. ¿Kunatsa mayninakar churaña jan ukajj wajjtʼañ muntan?\n19 Jupanakan munañapak thaqer jaqenak taypin jakatas laykojja, jiwasatakejj mayninakar churañajj chʼamakïspawa. Ukampis pä jachʼa mandamientonakajj kawkïrinakasa uka toqet Jesusajj akham sänwa: ‘Jehová Diosamarojj taqe chuymamampi, taqe almamampi, taqe amuyumampi, taqe chʼamamampi munasiñamawa. Jaqe masimarojj juma kikparjam munasiñamawa’ sasa (Mar. 12:28-31). Kunjamtï aka yatichäwin yatjjataniwayktanjja, Diosar munasipki ukanakajj Jupat yateqasiñatakiw chʼamachasipjje. Diosasa Yoqapas churirïpjjewa, panpachanirakiw kusisit jakasiñasatakisa jupanakat yateqasiñatakis chʼamañchapjjestu. Jehová Diosar taqe chuyma serviñatakisa jaqe masisar yanaptʼañatakis chʼamachasiñäni ukhajja, Diosaruw jachʼañchañäni, mayninakarus yanaptʼañäniwa, bendicionanaksa katoqarakiñäniwa.\n20 Taqeniw mayninakar yanaptʼañatak chʼamachastanjja, yamas cristiano masinakasar yanaptʼañ wal muntanjja (Gál. 6:10). Ukham luraskakiñäni ukhajja, jaqenakajj yuspärapjjestaniwa munasiñampiw uñjapjjestani, kusisitaw jakasirakiñäni. Proverbios 11:25 textojj akham siwa: “Khititï churañ yatki ukaw jukʼamp katoqe; churiristi churatapatjamwa katoqarakini” sasa. Jiwasajja, jakäwisansa Diosar serviñansa walja toqenakatwa mayninakat llakisitas uñachtʼaysna, taqe chuyma churirïtassa uñachtʼayaraksnawa. Jutïr yatichäwinwa ukanakat mä qhawqha yatjjataskañäni.\n^ Párrafo 13 Yaqha sutimp uchatawa.\n¿Sumti taqe kuns yatjjattanjja?\nJan aleq uñkatasakejj juzgapjjañäniti\nSARNAQÄWI Janipun aynachtʼañwa amtta\nJehová Diosamp sapüru trabajipjjañäni\n¿KUNANAKAS IMATÄSKI? Portugal markan kunjamsa Diosan Reinopat yatiyañajj qalltäna\nText Aka archivonakanwa qellqatanak apaqasma YATIYAÑATAKI (CONGREGACIONAN YATJJATAÑATAKI) Agosto 2018\nAudio Aka archivonakanwa grabacionanak apaqasma YATIYAÑATAKI (CONGREGACIONAN YATJJATAÑATAKI) Agosto 2018\nYATIYAÑATAKI (CONGREGACIONAN YATJJATAÑATAKI) Agosto 2018


Pallapallanakax “SOS Venezuela” sataki ukan p’iqinchiriparuw watañ utar jist’antawapxatana · Global Voices Aymarata\nJaqukipäw uñt'ayata/apkatata 20 Llamayu phaxsi 2014 21:32 GMT\nPaqallq ur llamay phaxsit saraqkipan uka arumax pallapallanakax SEBINtuqit suma arxatir jaqiruw Rodrigo Diamanti jilataru aeropuerto internacional Caracastuqin katuntawapxatana. Diamanti jilatax watañ utanx payuruw jist’antatana SEBIN cuartelapana ukatx antutataxarakinwa. arxatiripax, Rodrigux janiw markat mistkaspati sasina sawaraki.\nAka, Caraca markanx Rodrigo Diamanti jilataruw pallapallanakaw, ukatx arxatiripax, yaqhatuqit yatisirakiwa.\nAkatuqitx yatisirakiw progubernamentaltuqina «La Iguana», Diamanti jilatax ñanqhallataw markan thakhinakap jist’antatapata ukhamakak dinamitanak apanaqatapata, Diamanti jilatax uñstayawayiw «Un Mundo Sin Mordaza» uka ONG, ukatxa akham amuyunakampi mayrar sarantayaski, “arsutamax ch’amamawa”. uka nayrir urunakakiw irnaqañ utapar ajan imantat pallapallanakaw SEBINtuqitx mantapxatana .\nAka jan walt’awinakax uñstawayiw kunapachatix jilata Hugo Chávez jiwawayxi ukhat jichhapachkama Anat phaxsit jichha phaxskamax juk’ampixiw jan walt’awinakaxa . Pasir urunx pallapallanakax pä patak pusitunk kinsan yatiqir waynanakaruw katuntawapxatana kuna laykutis ch’axwawinak lurapxatapata.jichhakamax jist’antatasipkakiwa. mä qawqhanikiw antutnukuwapxatana. Gobienunkirinakax yatiqirin p’iqinchirinakamp aruskipasipkiw aka jan walt’awinak askichañataki ukampirus janiw kuna amtawirus puriwapkiti.


Colombia: Mä jach’a thakhi mä suma sarnaqäwiru? · Global Voices Aymarata\nColombia: Mä jach'a thakhi mä suma sarnaqäwiru?\tJaqukipäw uñt'ayata/apkatata 6 anata phaxsi 2013 9:34 GMT\nAk uñt'ayama: Aka qillqatax Relaciones Internacionales ukat Seguridad ukxat qillqt'atawa.\nFuerzas Armadas Colombianas. Foto de Chairman of the Joint Chiefs of Staff en flickr (CC BY 2.0)\nJanir willjktipan aka machaq mar sarqatarusti, columbiankir pallapallanakax mä ch`axwaw phusilanakamp khaysa fuerzas armadas (FARC) uka jaqinakar qallantawayapxatayna Kha Chigorodó noroeste colombiana. Aka Ch`axwäwix qallantawayiw kunawrasatix Elda Ramires (sutichata Mayerly sasa) aka warmix farc ukan jiliri p’iqinchiripawa, jupax mä chacharuw druga alirikaspasa ukjamarus alañs uka jaqix munkaspa ukjam amuyatayna ukjam amuyasinsti uka chachar jawsatayna. Druga alir jaqisti janiw narkutrafikantikataynati kunatix jupax policía encubirto ukataynawa, ukat uka ch’axwawix tunka pusini guerillas FARC jaqinakaw jiwaqawayapxi.\nPhusilanakamp Ch’axwawix qalltawayiwa kunawrasati colombian jiliri p’iqinchiri tatamp farc ukankir jaqinakamp mä aruskipawinkasipkana ukja. Uka aruskipawisti qalltasiwayanwa maymara pä waranqa tunka mayan mallki phaxsina. Nayrar suma sarantayañatakix, pä tunka uru saraqatar lapak phaxsit saraqataru FARC jaqinakax qhananchawayapxanwa sayt’ayaña uka ch’axwawi. Colombiano irpirin alto el fuego roto satak ukanakax colombianos bloguerunakaruw jan wali arxayäna. Jisnawa mayni bloggerux Colombia markanx arst'iwa kunats phisqhïr FARC ukax wali asxarapachäna:\nEl frente 5 de las Farc era una especie de escuela de formación de terroristas. Desde Efraín Guzmán hasta Iván Márquez, y desde la hoy desmovilizada “Karina” hasta el aún alzado en armas alias “Manteco” [en], han pasado por el 5° frente de las Farc, una estructura guerrillera vieja y belicosa que la madrugada del 31 de diciembre recibió otro golpe por parte de la Fuerza Aérea Colombiana en la “Operación Fortuna”: un bombardeo que dejó al menos 14 bandoleros muertos y devuelve la esperanza de seguridad necesaria a los habitantes de una zona estratégica como es el Eje Bananero, que además linda con el corredor que va desde la Serranía de Abibe y cruza siguiendo la ruta del Río Sucio hasta el Atrato Medio.\nP’iqinchir quinto Farc ukanakax mä terroristanakan yatiqañ utapakaspasa ukjamanwa . Efraín Guzmán Iván Márquez, ukjamarus “Karina” Alias “Manteco” [en] satat saraqawayxiwa phisqa p’iqinchirinaka FARCaru, jaya pacha tama jan wali guerrillanakax aka willjta tunka kimsan janir mar tukuykipan diciembre phaxsin mä jan walt’aw katuqawayapxi khä Fuerza Aerea colombianunakata “operación Fortuna” sata: mä bombardeox tunka pusini jan wali jaqinak jaytawayi jiwata, ukat mä kusisiwi puqut muxsa achu lurir jaqinakar churawayi kunati puqut achuyirin urqipanakax jikkatasiwayiwa kä serranía Abibe ukjamarus jaqkattiwa jawira Suciot Atrato Mediokama. Maysatxa, Camilo Raigozo aynacht’awayiwa jiliri p’iqinchir Santos kusisiñapa, kha guerrillerunakar jiwayaratampi ukar k'umi:\nKhä régimen p’iqinchir Santos tatax janiw jaysawaykiti kha wila wartawi, ukarusti llakimpi colombianunakar apxatawayi. Janiw aka amtawi bilateral ukar iyaw sañ munkiti. ni navidadak ukjamararus machaq mar katuqañatakisa. Horacio Duquex kimsïr yatiyawin jiskt’asiwa aka unilateralxat ukar Farc ukampita:\nTal parece, por los datos que entregan los expertos [en] que hacen un seguimiento detallado de los combates, que en los primeros 30 días el éxito ha sido rotundo. Se pasó de 190 combates y enfrentamientos mensuales a 26, 23 de los cuales tienen su origen en los grupos ajenas a los diálogos de Cuba. (…) Incluso las empresas petroleras y las que explotan minerales han reportado un ambiente de mucho menos hostilidad.\nUkax amuyasiwa, yatiyaw jaqkatir yatxatat jaqinakax sitat arkapxi aka ch’axwawinakaru ukat ukjamarjamaw aka kimsa tunk urunakax wali aski yatiyawinak utjana. Ukjamarus jaqukiptawayiwa mä patak llatunk tunka ch’axwawinakaru sapa phaxsi kha pä tunka suxtanita uka pä tunka kimsa tunkata aka sartawinakax cubat jutataskaspasa ukjamawa, ukjamarus empresa petrolerunakamp qhuya apsurinakampix sapxiwa janiw kuna uñisiwis aksana utjiti, sasa.\nFernando Doradox mä conveniencia aka ch’axwawitak qillqawayi:\nCh’axwaw nayrar sarantatapat aka navidad urunakanxa Guerrilla Farc ukankirinakax jilir p’iqinchir tatar wal jiykataspasa ch’axwaw sayt’añapatak ukar nukt’atakaspasa suma sarnaqañatak utjkaspa ukjamaw amuyasi.\nAmuyatjamarux colombia p’iqinchir tatax FARC jaqinakarux aynachat’ayañ munaspa yaqha kast amuyt’awinakampi. Uk lurasinsti FARCankirinakax jisk’ar tukuyatapxaspaw jan arskiri. Aka amuyt’awix nayrar sarantayataspawa aka pä waranqa tunka kimsa marana, suyt'äwix [eng] (lapaka) phaxsin mä askichäwir puriñatakiwa.\nAka qillqatax español arur árabe ukat francés ukar jaqukipatawa International Security Network (ISN) ukata. Aka qillqatax publicado primero [en] en el ISN blog [en] ukankiwa, akanw [en] niyas ukakipkanak uñjasma.\nAk uñt'ayama: twitter facebook reddit googleplusEmail Imprimiñataki QillqiriJulián Ortega Martínez\nJuk'ampi » 1 Amuy qillqata\nVictoria Tinta Quispe Perfilan yanapiri »\tKamisaki kullaka Rosmery, walik aka qillqatx jaqukpt’antaxa, wali aski yatiäwinwa, nayarux wal muspayituna.\n8 anata phaxsi 2013, 6:18 pm\tAkar jayst'ama Aka jayst'äwir jist'antama\nAruskipäwir chikancht'asima (unete a la conversación)\tAmp suma, qillqirinaka Mantaña »\nQillqiriJulián Ortega Martínez\nAka blog ullart'apxañäni Español, Français, عربي, English\nCitizen MediaGovernanceGuerra & ConflictoPolítica


Levítico 20 QA97 - Tatitusti Moisesaruw parläna; aqham - Bible Search\nJan ist'asirin mutuyäwipa\n2“Israelita jakenacarusti aqham saraquim: Cawquïri israelita jaketejja jan ucajj jumanac taypina jaquiri yakha marcat jutiri jakenacasa, wawanacapa Moloc sat diosaru sacrificiot loktani ucasti kalampi c'upjasina jiwayatäñapawa, take jakenacaw juparojj c'upjapjjañapa. 3Nayasti uca jake contraw sayt'araquëjja, ucatsti take familianacap taypitsa jiwayjjaraquïwa, nayan kollana chekajj k'añuchatap laycu, uqhamarac nayan kollana sutejjarusa taquisitap laycu, mä wawapa uca Moloc sat diosar loktatap laycu. 4Marcanquiri jakenacatejj ucjjatjja jan uñjaña munapcani, ucat uca jakerusa janiraqui jiwayatäñapataqui juchañchapcani ucapachasti nayaw uca jake contra sartä, 5uca quipcaraqui familiapa contrasa, ucatsti jakenac taypitjja jiwayjjaraquïwa, take qhitinacatejj jupampi chica k'añuchasipcänjja ucanacampi chica, uqhamarac Moloc sat diosan ucarusa sarapcatayna ucanacampi chica. 6Maynitejj ch'amacaninacan ucaru, uqhamarac yatirinacan ucaru sarani, ucat k'añuchasiraquini ucanacar arcasa, ucapachasti nayajj jupa contraw sayt'ä ucat uca jakjja jakenac taypitjja jiwayjjaraquïwa.\n7“Nayaru takpach catuyasipjjeta, uqhamarusa kollanäpjjaraquim. Nayätwa jumanacan Tatitu Diosamajja. 8Nayan leyinacajjsti phokhapjjapunim, ucarjamaraqui sarnakapjjam. Nayätwa Tatitojja, nayaw jumanacarojj nayataqui yakhachasipjjaracsma.\n9“Qhititejj awquiparu, uqhamarac taycaparusa maldicini ucasti jiwayatäñataqui juchañchatäniwa. Jupajj awquiparu, uqhamarac taycaparuwa maldicejja, uca laycu jupa quipcaw jiwatapatjja juchanïscani.\n10“Maynitejj jake masipan warmipampi wachoka jucha lurasa sarnakchejja, ucasti jiwayatäñataqui juchañchatäñapawa, uca quipcaraqui uca wachoka jucha lurir warmisa.\n11“Maynitejj awquipan warmipampi iquintchi ucasti awquiparuwa ñankhachasqui. Uca laycu ucanacasti chachamppacha, uqhamarac warmimppacha jiwayatäñataqui juchañchatäñapawa, uqhamarusa jupanacawa jiwatapatjja juchanïsipcani.\n12“Maynitejj yojjch'apampi jucha lurañataqui iquintchejja, ucanacasti panpacha jiwarayatäñapawa; jupanac quipcaraquiwa juchanïsipcani jiwapjjatapatjja, uqham lurañajj jach'a jan walïtap laycu.\n13“Mayni jaketejj mä chacha masipampi warmimpjama iquintani ucasti panpacha jiwarayatäñapawa, jupanacpacharaquiwa jiwatapatjja juchanïsipcani, uca k'añu luräwi lurapjjatap laycu.\n14“Mayni jaketejj warmt'asini phucharu, uqhamarac taycamppacharu uca jakesti jan wali luräwi lurejja, uca laycu uca jakejja, uqhamarac uca warminacasa jiwarayatäñapawa ninar naqhantayasina. Uqhamatwa jumanac taypinjja uqhama jan wali luräwinacajj jan utjcaniti.\n15“Mayni jaketejj mä uywampi lat'asini, uca jakesti jiwayatäñataqui juchañchatäñapawa; uqhamarac uca uywarusa jiwayasiraquiniwa.\n16“Mä warmitejj mä uywampi lat'ayasini, cuna cast uywäscpasa, ucasti jiwayatäniwa, uqhamarac uca uywasa; jupanacpacharaquiwa juchanïsipcani jiwatanacapatjja.\n17“Maynitejj cullacaparu warmt'asini, ucajj awqui toketa jan ucajj tayca toketsa cullacapäscpan, ucat jupanacajj jucha lurasa sarnakapjjaraquini ucanacasti marca masinacapan uñjcata jiwarayatäpjjañapawa, uqhamana pachpa cullacaru warmisiñajj mä p'enka luräwïtap laycu, qhititejj uca casta jucha lurcani ucasti juchañchatäñapawa.\n18“Mayni jaketejj phajjsi wilani warmimpi iquintani ucasti uca warmirojj warmisiraquini, uca jakesti uca warmin wila jutañapwa khanaru apsusqui uca warmisa jupa quipcaraquiwa khanaru apsojja; uca laycu ucanacajja panpacha jiwayatäñapawa.\n19“Janipuni taycaman cullacaparojja ni awquiman cullacaparusa warmisimti, ucanacasti jac'a familianacamawa; panpachaniraquiwa juchanacapjja apasipcani.\n20“Maynitejj tiopan warmipampi iquintchejja, uca jakejj pachpa tioparuw ñankhachasqui; ucanacasti panpachaniw jiwarayatäpjjani, janiraquiw wawanïpcanisa.\n21“Maynitejj jilapan warmiparu warmischi ucasti pachpa jilaparuw ñankhachasqui, uca luräwisti mä uñiscaña luräwiwa, jupanacasti panpachaniw jan wawani kheparapjjani.\n22“Nayan leyinacajja, uqhamarac arsutanacajjsti phokhapjjam, ucarjamaraqui sarnakapjjam, uqhamatwa cawquïri orakerutejj irpapcsma uca orakejj jan jumanacarojj apanucupcätamti. 23Jan jumanacajj cawquïri jakenacatejj uca oraken jacapqui, uqhamarac cawquïrinacarutejj nayajj apanuccta jumanac nayrakatatjja uca jakenacan sarnakäwinacaparjamajj sarnakapjjamti; jupanacasti take ucanacwa lurapjjänjja ucatwa nayajj jan juc'ampi jupanacan luräwinacapjja uñjañ muncjjti. 24Nayasti sapjjsmawa, jumanacaw uca jakenacan orakenacapatjja dueñöpjjäta, naya quipcaraquiwa jumanacarojj uca oraker catuyapjjäma cawqhantejj lechesa, misq'isa umjam jalasqui uca orakena.\n“Nayätwa jumanacan Tatitu Diosamajja, jumanacarusti nayaw yakha marcanacat sipansa yakhachapjjsma. 25Uca laycu jumanacasti yakhachapjjañanacamaraquiwa cawquïri animalanacatejj k'omäqui ucanacjja, uqhamarac cawquïri animalanacatejj k'añüqui ucanacatsa; uqhamarac cawquïri jamach'inacatejj k'omäpqui, uqhamarac cawquïri jamach'inacatejj k'añüpqui ucanacatsa. Jumanacasti jan k'añuchasipjjamti cawquïri animalanactejja, uqhamarac jamach'inacsa, asirunacsa ñankhaw siscta uca animalanacampejja. 26Jumanacajj nayataquejj yakhachatäpjjañanacamapuniwa, naya jumanacan Tatitu Diosamasti jumanacataquejj yakhachatätwa, ucampisa yakha marcanacat sipansa yakhachapjjaracsmawa, jumanacajj nayancapjjañanacamataqui.\n27“Cawquïri chachatejja jan ucajj warmisa ñankha ajayunïni, jan ucajj yatirïnisa, ucanacasti kalampi c'upjasin jiwayatäñapawa, ucatsti jupapacharaquiwa uca jiwäwipatjja juchanïscani.”


Bible in one year - Aymara Bible 1997 - July 2\n1. Davidajj Jerusalén marcanjja Israelanquiri jilïri chachanacaruwa tantacht'äna, tribunacan jilïrinacaparu, reyin sirvirinacapäpqui uca take soldadonacan jilïrinacaparu, batallonanacan comandantenacaparu, compañíanacan jilïrinacaparu, take orakenacapa, uywanacapa, reyin wawanacapa uñjirinacarusa wali aytata chachanacaru, ejerciton take aytata oficialanacaparusa.\n2. Ucatsti Davidajj sayt'asisinjja sänwa: “Ist'apjjeta, jilatanacajja, uqhamarac marcajja: Nayajj amtayätwa mä uta lurayaña, cawqhantejj Tatitun arust'äwi arcapajj wiñayataqui ucan uchatäcaspa, uqhamarac jiwasan Diosasajj tronopa ucarusa uchasiraquispa ucaraqui. Ucatsti nayajj wact'ayasiyätwa lurayañataquejja.\n3. Ucampis Diosajj situwa: ‘Janiw jumajj nayataqui mä templo luraycätati, jumajj wali nuwasirïtawa, uqhamarac wilsa wartaracta uca laycu’ sasa.\n4. Ucampis Israelan Tatit Diosapajja nayaruw ajllisitu take familiajja taypita Israelan wiñay reyïñajjataqui. Juparaquiw Judá tribu ajlliwayi apnakañapataqui uca tributa mistuñapataqui, uca Judá tributjja nayan familiajjaruw ajllisiwayi, uqhamarac jilanacajj taypitjja nayaruw ajllisiraquitu Israelan reyïñajjataqui.\n5. Wawanacsti jupa Tatituraquiw waljani churaraquitu, jichhasti take wawanacajj taypitjja Tatituwa Salomón wawajjaru ajllisiraqui Tatitun marcapa, Israelpachana tronopan kont'asiñapataqui.\n6. Tatitojj ucjjarojj saraquituwa: ‘Salomón wawamawa nayan templojja lurayarapitani, uqhamarac uta ankäjjanacapamppacha, nayaw jupar wawajjata ajllista uca laycu, nayasti jupataquejj awquipäyäwa,\n7. ucatsti jupan reinopjja wiñayataquiw sayt'ayäjja, jupatejj ch'amañchasiscani camachi arunacajja phokhañataqui, ewjjanacajjsa cunjämatï jichhürcama phokhatäsqui uqhamäni ucajja’ sasa.\n8. “Jichhasti, take Israel jakenacan nayrakatapana, Tatituna aca tantachäwipana, uqhamarac Tatitusa ist'ascaraquistuwa, jumanacasti take chuyma Tatitu Diosaman camachi arunacapjja imapjjam, uqhamata aca suma orakejj jumanacancañapataqui, ucatsti wawanacamarusa wiñayataqui herenciata jaytawayapjjañamataqui.\n9. Juma Salomón munat wawajjasti, uñt'ätawa awquimana Diosaparu, ucatsti take chuymaraquiwa jupar sirvïta, uqhamarac suma amtampiraqui, Tatitusti take chuymanacjja sumwa uñji, uqhamarac yatiraqui cuna amtäwinacsa, lup'ïwinacsa. Uqhamasti jumatejj jupar thaktätajja, jupasti jumarojj jicjjatayasïtamwa, ucampis jumatejj jupat sarakäta ucajja, jupasti jumarojj wiñayataquiw jakonucütam.\n10. Jichhasti sum amtasim Tatituw jumarojj ajllistam jupataqui mä templo lurayañamataqui, ucaw jupan kollan utapäni. Ucatsti, ¡ch'amañchasim, uqhamarac jichhajj luraraquim!” sasa.\n11. Ucatsti Davidajj Salomón yokaparojj plano churäna, templon puncupata, utanacapata, imaña utanacata, utanacapata, patäjja utanacapatsa, mankhëjja utanacapatsa, uqhamarac Sinti Kollana utatsa.\n12. Uqhamaraquiw ucjjarojj churaraquïna cuna amtäwinacapatï lup'ïwipana utjcäna templona ankäjj utanacapataqui ucanaca, uqhamarac cawquïr utanacatejj uca muytpachana luratäñapäqui ucanacatsa, tesoronacataqui, uqhamarac kollana ofrendanaca imañäqui uca utanacatsa.\n13. Uqhamarac sacerdotenacajj jaljasipjjañapäqui lurañanaca, levitanacasa uca utanacatsa, uqhamarac templon take sirviñanacatejj utjqui ucanacatsa, uca pachparaqui templona yänacajj utjqui culto lurañataqui ucanacsa.\n14. Uqhamaraquiw churaraquïna walja korinaca, kollkenaca, cuna yänacatejj koritsa, kollketsa lurascani cultona apnakatäñataqui ucanacataquejj jilpachänwa;\n15. candelabronacataqui, lamparapamppachataqui, koritsa, kollketsa, churänwa cunjämatejj sapa mayasa cuna pesonïñapäqui uqhamaru;\n16. uqhamaw churaraquïna sapa maya mesanacataqui koritsa, kollketsa, cawqharutejj kollan t'ant'anacajj sekequi uchasiñapäqui ucanacataqui.\n17. Uqhamaraquiw kori churaraquïna tenedoranacataqui, tasonanacataqui, uqhamarac jarronacataquisa, koritsa, kollketsa copanaca luratäñapataquejj waljaraquiw utjaraquïna, cunjämarutejj sapa mayas pesopataqui munasqui uqhamaru.\n18. Churaraquïnwa suma kori incienso altarataqui waljaraquiqui, ucjjarusti kori churäna carro lurayañataqui, cawquïrinacatejj angelar uñtata chhekhanacapajj Tatitun arust'äwi arcapjjaru aytatcamäpqui ucanacataqui.\n19. “Take acanacaw kellkatäna Tatitojj Davidaru uñstasina arut aru kellkaycäna ucajja, ucansti take lurañanacaw suma khanañchatäna, cunanacatejj planorjama lurasiñapäcäna ucanacajja.”\n20. Ucatsti Davidajj Salomonarojj sänwa: “¡Ch'amañchasim, janirac mayjt'asimti, uqhamarac jichhajj lurañaru uscusim! ¡Janipun ch'am thayjtayasimti, ni ajjsaramsa, Tatitu Diosajjasti jumampïscatap laycu! Jupasti janiw jaytanuccätamti, ni apanuccätamsa, take lurañanacajj Tatitur sirviñataqui templona tucusiñapcama.\n21. Acajja sacerdotenacana, uqhamarac levitanacan lurañanacapajja, janc'aquïpjjewa templona sirviñataqui; take lurañanacataquejja utjaraquïtamwa take cuna lurañanacataquis suma chuymaninaca, yanapirinaca, jupanacasti yatipjjewa take cuna lurañanaca; ucatsti jilïrinacasa uqhamarac take marcasa juman arsutaruraquiw ist'apjjaraquini” sasa.\n1 Crónicas 29:1-30\n1. Ucatsti Davidajj take tantachasïwi jakenacaruraquiw saraquïna: “Salomón wawajjasti, Diosajj jupa saparuquiw ajllisi, jupasti wawa waynaquïsquiwa, ucampis lurañasti wali jach'awa, uca lurañasti janiwa jaketaqui palacio lurañäqui uqhamäquiti, jan ucasti Tatit Diosataqui templo lurañäqui ucawa.\n2. Take ch'ama tucuñampiw nayajj waquichta cunanacatejj munasqui ucanacjja Diosajjan templopataquejja: kori, kollke, bronce, hierro, madera, sapa mayataquis yakha yakha. Uqhamaraquiwa waquicharacta cornalina, kalanaca lip'suyañataqui, mezcla, kalanaca mosaicotaqui, take casta muncañ kalanacaraqui, uqhamarac walja alabastronaca.\n3. Templotaqui take cuna waquichta ucanacat sipansa, Diosajjan templopataqui munasiñajjajj utjatap laycojja, Diosan templopataquejja nayan korejja, kollkejja churaracta:\n4. pataca waranka kilo suma korinaca, pä pataca quimsa tuncani waranka kilonaca suma kollke uca utanacan perkanacaparu apaquipañataqui.\n5. Take korisa, uqhamarac kollkesa waljawa cuna casta metalampi lurañataquisa, uqhamarac cuna lurañanacatejj luririnacapajj munapcani ucanac lurañataquisa. Jichhasti ¿qhitisa asqui chuymampi churañ muni Tatitutaquejja?” sasa.\n6. Ucatsti familiata jilïrinacasti, Israelana tribunacapata jilïrinacasa, batallonanacana, compañianacan jilïrinacapasa, reyitaqui irnakapqui ucanacan jilïrinacapasa churäwinacwa asqui chuymanacapampi churapjjaraquïna.\n7. Jupanacasti templo lurayañataquejja churapjjänwa: pataca sojjta tunca pheskani waranka kilo korinaca, tunca waranka kori kollkenaca, quimsa pataca quimsa tuncani waranka kilo kollke, uqhamarac niya sojjta pataca waranka kilo bronce, ucatsti quimsa millona quimsa patacani waranka kilo hierroraqui.\n8. Uqhamaraquiw qhitinacatejj suma muncaña kalanacanïpjjäna ucanacasa churapjjaraquïnwa templona imañ utaparu, take ucanacasti catuyatänwa Gersón chachat saraker Jehiel chacharu.\n9. Jakenacasti uqham walja churapjjatapatjja walwa cusisipjjäna, jupanacajj take chuymawa Tatitur churapjjäna uca laycu. David reyisa wali cusisitaraquïnwa.\n10. Ucatsti Davidajj take tantachäwi jakenacan nayrakatapanwa Tatiturojj bendicïna, aqham sasa: “¡Israel awquejjana Tatit Diosapa, wiñayataquiw bendicitäyäta!\n11. ¡Jumanquiwa, Tata, jach'a cancañamasa, ch'amamasa, jach'ar aptatäñamasa, apnakañasa, jach'a reyi cancañamasa! Cunatejj alajjpachansa, aca orakensa utjqui ucanacajja jumanquiwa. Jumancaraquiwa apnakañamasa, jumajj Tata takenjjarusa jilïrïtam laycu.\n12. Jumataracwa jutaraqui kamir cancañasa, jach'äñasa. Jumaw take cunsa apnakascta. Ch'amasa, munañanïña cancañasa amparamanquiwa, ucatsti juman amparamancaraquiwa takeniru churañataqui kamir cancaña, uqhamarac munañanïñasa.\n13. Ucatwa jichhajja nanacan Diosajja yuspagarapjjsma, uqhamarac jach'a sutimsa yupaychapjjaracsma;\n14. Nayasa, marcajjasa, ¿qhitïpjjaractsti walja yänaca jumar churañataquisti? Chekpachansa takew jumatjja juti, nanacasti churapjjsmawa cuntï jumat catokapcsma ucaqui.\n15. Juman nayrakatamanjja cunjämatï jaya jakejj saräwincquejja uqhamaquïpjjtwa, uqhamaraqui cunjämäpcäntï nayra awquinacajjajja uqhamaquïpjjaractwa, ucatsti nanacan jacäwinacajjajja aca orakenjja mä ch'iwir uñtataquiwa, jan cuna suyt'añani.\n16. “¡Nanacan Dios Tatitojja, take aca kamir cancañanaca kollan sutimataqui templom lurañataqui waquichapcta ucanacajja, jumanquiwa, jumataracwa jutaraqui!\n17. Nayasti yattwa Diosajjay, jumajj chuymanaca uñantirïtama, ucatsti jumataquejj cheka cancañaraquiwa asquejja. Ucatwa, cheka chuymampi take acanac chursmajja. Jichhasti cusisitaw uñjaracta marcamajj acan tantachatäsina, walja ofrendanacapjja jumaruw churapjjtam.\n18. Abrahamana, Isaacana, uqhamarac Israelan nayra awquinacajjana Tatit Diosapa, utjayapunim marcamana chuymanacapanjja aca suma amtampi churañäqui ucjja, ucatsti chuymanacapjja juma tokeru wayusiyam.\n19. Salomón wawajjarusti take chuymäña churam, camachi arunacama phokhañapataqui, uqhamarac ewjjanacama, leyinacama, take ucanacaru phokhasina, ucatsti templo lurayañapataqui, nayajj ucataquiraquiw waquicharacta” sasa.\n20. Ucjjarusti Davidajj take tantachäwi jakenacaruwa saraquïna: “Jichhasti Tatit Diosamaru yupaychapjjam” sasa. Ucatjja take tantachäwi jakenacawa nayra awquinacapana Tatit Diosaparu yupaychapjjäna, ucatsti quillt'asisaraquiwa Tatitutaquisa, reyitaquisa alt'asipjjäna.\n21. Khepürusti Tatiturojj loktapjjaraquïnwa sacrificionaca, nact'ata loktäwinaca: waranka vaca kallunaca, waranka ovejanaca, uqhamarac waranka mä maran ovejanaca, vino ofrendanacapamppacha, ucatsti Israel marcana walja sacrificionacaparaqui.\n22. Qhä urunjja wali cusisitawa mank'apjjäna, umapjjaraquïna Tatitun nayrakatapana. Ucjjarusti paya cutinwa Davidan Salomón yokaparojj reyita utt'ayapjjäna, ucatsti Diosaruw loktapjjäna take munañanita, uqhamarac Sadoc chacharusa sacerdoteta loktapjjaraquïna.\n23. Uqhamaw Salomonajj Tatituna tronopana reyita kont'asïna, David awquipa lanti, ucatsti jupajj nayraruw sartäna. Juparusti take Israel marcaraquiw ist'araquïna.\n24. Ucatjja take jilïrinaca, guerran nuwasir chachanacasa, Davidan take wawanacapamppachasa Salomón reyirojj yanapapjjänwa.\n25. Tatitojj Salomonarojj take jach'a cancañwa churäna Israel jakenaca nayrakatana, reinoparojja suma cancañaracwa churäna, uqhamsti janiw qhiti reyis Israel marcanjja churatäcänti.\n26. Isaí chachan David yokapajj, take Israel marcpachanwa reyipäna.\n27. Jupasti Israel marcanjja pusi tunca marawa apnakäna, ucanacatjja Hebrón marcanjja pakallk maraw apnakäna, Jerusalenansti quimsa tunca quimsani mararaqui.\n28. Jupasti jiwjjänwa suma awqui horasana, walja maranacani, kamir cancañani, jach'achäwinacani. Jupa lantisti Salomón yokapaw apnakjjäna.\n29. David reyin sarnakäwipasti kalltata tucuycamajja, Samuel profetan crónicas sat libropana kellkatawa, uqhamarac Natán profetan crónicas libropana, ucatsti Gad profetanaraqui;\n30. ucanacasti uchatawa reinopata, ch'amapata, uqhamarac cunanacatejj jupampi lurascäna ucanacata, Israel marcarusa, uqhamarac mayni orakenacarusa ucjjataraqui.\n67. Josean wawanacaparus jakonucünwa, janiw Efraín ayllurojj ajllcänti:\n68. Judá aylluruw ajllïna, Sión munat kollupampiruw chhijlläna.\n69. Kollan chekawjapjja, alajjpachjam utachäna, orakerjamaw wiñayatac thuriñchat sayt'ayaraquïna.\n70. David uywataparuw ajllisïna, uywa uyut juparojj irpsüna;\n71. ovej tamanacan khepap sarañat irpakäna, Jacobon marcapar awatiñapataqui, Israel marcan awatiripäñapataqui.\n72. Davidasti takpach chuymampiw Tatitun marcapar awatïna, ch'iqhi cancañampiw uñjäna, irparaquïna.\n6. Walja jakenacawa sapjje: “Suma asqui jakëtwa” sasa, ucampis janiw qhitis asqui jakejj utjquiti.\n7. ¡Take cunans asquinwa cheka jakejj jacawayi cusisiñanïpjjewa jupan wawanacapajja!\n24. Uca khepürusti Cesarearuw puripjjäna. Corneliosti familianacaparu, suma munat amigonacapampir jawsthapisinwa jupanacarojj suyäna.\n25. Pedrojj utar puripansti, Corneliojj ankar mistunisinjja quillt'asisaw juparojj catokäna yupaychañataqui.\n26. Ucampis Pedrojj aqham sasaw juparojj wayti: —Sayt'asim, tata. Nayajj jumjam jakequiraquïtwa —sasa.\n27. Ucatsti Pedrojj Corneliomp parlasinjja, utaruw mantäna. Ucansti walja tantacht'at jakenacaruw jicjjatäna.\n28. Pedrosti jupanacarojj sänwa: —Jumanacajj yatipjjtawa, mä judío jaketaquejj jan walïtapa mä yakha marcanquir jakempi parlañapajja, uqhamarac utapar mantañapasa. Ucampis Diosaw nayarojj yatichitu jan qhitirus: ‘Jan wali jakëtaw’ saña, uqhamarac jan qhitirus jisc'achañataqui.